Kollinkoukkuja: Henkilökunnaton joulu\nLähettänyt Roope ja Ilmo klo 21.50\nMaria 27. joulukuuta 2015 klo 22.51\nKiva kun kisuille löytyi hoitaja, ja selvisivät joulun ehjinä kotona. :) Kivoja lahjoja. Meillä on kadonnut ties kuinka monta tuollaista pötköä. :D\nRoope ja Ilmo 28. joulukuuta 2015 klo 23.57\nJännästi ne katoavat jonnekin. Jos sohvan alta ei löydy, niin sohvatyynyn alta pitää katsoa aina seuraavaksi.\nSofia ja Olga 27. joulukuuta 2015 klo 23.25\nKotihoitaja on hienoo! Meilläkin on kiva hoitotäti ihan naapurista, jos mami joskus on yön poissa.\nRoope ja Ilmo 28. joulukuuta 2015 klo 23.59\nJoo, on kyllä tosi kätevä juttu, jos löytää naapurista mukavan hoitotädin, joka tykkää kissoista.\nPena Kissa 28. joulukuuta 2015 klo 5.45\nKylläpä kävi kissoilla tuuri kun ei tarvinnut lähteä matkustamaan. Tosin jatkossahan matkustus sujuukin sitten mukavasti uudessa kopassa. :D\nRoope ja Ilmo 29. joulukuuta 2015 klo 0.00\nNii-iiin. Siihen vois kyllä varmaan koittaa totuttaa kissoja taas uudella tarmolla, nyt kun tuo on vähän isompi kuin edelliset. Ja esim. Feliwayta ei ole kokeiltu, niin kyllä noita keinoja vielä olisi rauhallisemman matkan takaamiseksi.\nPepsi + Max 28. joulukuuta 2015 klo 9.41\nTuo on se boinks -lelu. Meilläkin on, mutta eri värisenä! - Pepsi ja Max\nRoope ja Ilmo 28. joulukuuta 2015 klo 23.56\nAi sen nimi on boinks! Hyvä tietää, kun googlailee tätä. Muovipötkylä ei oikein tuottanut tulosta :D\npajunkissa 28. joulukuuta 2015 klo 16.29\nNoi boinks-lelut on tosi hyviä ainakin Leelan mielestä! Meillä niitä taitaa olla neljä kappaletta ja yhden joutuessa kadoksiin Leela käy kaivamassa seuraavan jostakin salaisesta piilopaikasta. Leela mielellään myös noutaa kyseistä lelua ja vaatii maukumalla ihmisväkeä heittämään boinksia.\nRoope ja Ilmo 29. joulukuuta 2015 klo 0.01\nHihii, söpö Leela :) Tuo lelu näyttää kyllä ihan lupaavalta noutolelulta. Ja neljä kuulostaa ihan sopivalta määrältä.\nMarraskuun Muruset 29. joulukuuta 2015 klo 0.45\nTäällä ei tuo lelu kyllä kiinnosta ollenkaan :( JA voi noita kissoja, aina kun ne saa vähänkin jotain "parempaa" ei enää vanhat kelpaa.. Mur!\nRoope ja Ilmo 2. tammikuuta 2016 klo 1.36\nNoo, on meilläkin monta lelua tällä hetkellä täysin käyttämättä :D niistä voisi melkein tehdä oman postauksensa, "kissojen hylkäämät lelut". Ja sitten niitä on tietysti myös piilossa ja ei-piilossa ympäri asuntoa.\nKas Kissaa 29. joulukuuta 2015 klo 11.34\nMainio tuo toinen kuva! Ihana pehmoinen hopeanvärinen pesukarhu kiipeilypuussa. <3\nRoope ja Ilmo 2. tammikuuta 2016 klo 1.38\nIlmolla on tuossa hauska ilme!\nMe Like 29. joulukuuta 2015 klo 16.52\nNoi Boinksit on ihan parhaita leluja. Niissä on vain yksi huonopuoli. Ne tuppaavat sinkoillessaan kadota kuin tuhka tuuleen.\nRoope ja Ilmo 2. tammikuuta 2016 klo 1.39\nNiinpä. Tänään jouduin taas etsiskelemään tuota.\nSandra 31. joulukuuta 2015 klo 11.43\nEnpä ole boinksia ennen nähnytkään, mutta sellainenhan meidänkin pitäisi saada. :) Roopella ja Ilmolla oli sitten ihan sellainen joulu kuin pitääkin olla: herkkuja masun täydeltä. :-D\nRoope ja Ilmo 2. tammikuuta 2016 klo 1.41\njep :) joo, Ilmo ainakin suosittelee boinksia ja tykkää lelusta edelleen.\nPiivi 2. tammikuuta 2016 klo 22.35\nOlipa kisuila mahti joulu! :) Stressitöntä oloa ja vapaata ruokailua plus hienot lahjat! Kiva, että tekin saitte pötkön! Se on meillä yhä kovassa käytössä, viimeksi ostin niitä kerralla 5 kpl kun se on ainut lattialla oleva lelu, joka ei säily kovin kauaa ehjänä. :D Mahtavan värinen koppa!\nMeillä poissaollessani hoitaja käy 2 krt/pv, hyvin kisut pärjäävät ruuatta ne väliajat kun saavat vain koko päivän ruuan niillä aterioilla 3 aterian sijaan + vähän herkkuja huomioksi/aktivoinniksi. :D\nRoope ja Ilmo 3. tammikuuta 2016 klo 16.14\nJuu, näin jälkikäteen kävi kyllä mielessä, että kyllä ne varmaan olivat pärjänneet kahdella aterialla päivässä ilman jatkuvaa ruokintaa. Tosin yksi päivä oli vähän hankala, kun hoitaja kerkes käydä vaan kerran, niin ehkä siihen nuo raksut olivat ihan hyvä lisä.


Ilmastotekoja nyt! | Helsingin kaupunki\nHelsinkilehti » Kaikki jutut » Ilmastotekoja nyt!\nTuhansittain nuoria ympäri maailmaa on osallistunut tänä vuonna ilmastolakkoihin, jotka ruotsalainen Greta Thunberg aloitti. Mieltä osoittaneiden nuorten viesti on selvä: päättäjiltä vaaditaan ilmastotekoja nyt. Helsinkiläiset nuoret Kaapo Haapanen, Venla Westerlund, Alma Rantalaiho ja Jimi Joutsio ovat samaa mieltä.\nKaapo Haapanen, 14\n"Lapset ja nuoret tarvitsevat lisää tietoa ilmastonmuutoksesta. Oma oppiaine koulussa voisi olla yksi ratkaisu asiaan. Aihetta saatetaan sivuta koulussa, mutta sitä ei käsitellä vielä tarpeeksi. Kaupungin osallistuvassa budjetoinnissa OmaStadissa ehdotin, että Helsinki järjestäisi koko kaupungin laajuisen ilmastonmuutoskampanjan peruskouluikäisille kaupunkilaisille.\nNuoria tulisi osallistaa päätöksentekoon nykyistä enemmän. Helsingissä on meneillään kokeilu, jossa nuorisoneuvoston edustajat pääsevät osallistumaan kaupungin toimialalautakuntien työskentelyyn. Se on hyvä alku, sillä nuorten läsnäolo- ja puheoikeus ei toteudu vielä tarpeeksi.\nPerheeni on miettinyt ympäristöasioita jo pitkään. Meillä ei ole omaa autoa, vaan käytämme julkista liikennettä ja polkupyöriä kaupungin sisällä liikkumiseen. Kotiimme olemme valinneet ekosähkön. On hyvä, että nyt mietitään muita matkustamisen tapoja lentämisen tilalle. Esimerkiksi lentovero olisi hyvä juttu.”\nVenla Westerlund, 15\n"Tuntuu, että ilmastonmuutos on jo kauhean lähellä. Vielä vuosi sitten ajattelin, että se on jotain, mikä tapahtuu kaukana tulevaisuudessa, mutta en enää. Vanhempani ovat olleet ympäristötietoisia jo kauan, mutta itse heräsin miettimään ilmastonmuutosta kunnolla ehkä kaksi vuotta sitten.\nMeillä kierrätetään kaikki mahdollinen. Kun vaatteet ja tavarat jäävät pieniksi tai turhiksi, ne viedään kirppikselle tai lahjoitetaan eteenpäin. Jotkut kaverit ovat sanoneet, että kotimme kierrätysjärjestelmä on monimutkainen, mutta mielestäni se toimii hyvin.\nSyömme kotona tosi harvoin lihaa ja omistamme auton yhdessä tuttavaperheemme kanssa. Itse voisin yrittää luopua lihasta kokonaan ja lopettaa vaatteiden ostamisen pikamuotiketjuista. Rakastan matkustamista, mutta olisin silti valmis kannattamaan lentoveroa.\nNuorten mielipiteet ovat jakautuneet kahtia: toiset ovat hyvin perillä asian vakavuudesta, kun taas toinen puoli ei piittaa vähääkään. Me nuoret kuitenkin joudumme elämään ilmastonmuutoksen seurausten kanssa. Toivoisin päättäjien lopettavan jaarittelun ja tarttuvan kunnolla tähän vaikeaan asiaan.\nJos täällä ei tehdä päätöksiä ilmastonmuutoksen hillitsemiseksi, ei täällä tehdä kohta mitään muutakaan.”\nAlma Rantalaiho, 15\n"Ilmastonmuutos on Suomen suurin ongelma. Meillä asiat ovat muuten niin hyvin, että Suomella pitäisi olla varaa tehdä kaikki voitava päästöjen vähentämiseksi. Kotona minulle on opetettu jo pienestä saakka, että meillä on vain yksi maapallo ja sitä pitää suojella. Meillä ei ole autoa, emmekä syö lihaa. Itse käyn vain alle kolmen minuutin kylmissä suihkuissa, koska Helsingissä vesi lämmitetään kivihiilellä.\nPuolet suvustani asuu Argentiinassa, minkä takia käymme siellä kerran, kaksi vuodessa. Sinne täytyy lentää, mikä on ilmaston kannalta tietysti huono juttu. Toisaalta olisi aika kova vaatimus, etten saisi tavata mummoani tai serkkujani.\nKesälomalla jään Suomeen, enkä lähde vanhempieni kanssa lomalle Pohjoismaihin.\nOlen osallistunut kaikille Helsingin ilmastomarsseille tänä vuonna. Maaliskuussa koululaisten ilmastolakkoon osallistui yli 5 000 nuorta. Oli tosi hienoa ja liikuttavaa, kun kaikki nuoret huusivat yhteen ääneen: ”ilmastotekoja nyt nyt NYT!”.\nHelsingissä on tehty hyviä juttuja ilmaston eteen. Täällä on hyvä julkinen liikenne ja koulussa kaikki voivat syödä kasvisruokaa. Toisaalta Helsingillä on myös paineita olla esimerkkinä muille – ja niin pääkaupungilla pitääkin olla.\nVielä on paljon tehtävää.”\nJimi Joutsio, 15\n"Ilmastonmuutos on iso asia. Kun jääpeite sulaa Pohjoisnavalla, jäävät jääkarhut ilman kotia ja kuolevat. Sitä olen miettinyt paljon. Omassa elämässäni olen pyrkinyt välillä pyöräilemään koulumatkat Itiksestä Töölöön. Sen sijaan ulkomaille matkustamisesta luopuminen tuntuu vaikealta, ja luulen, että tulen jatkossa lisäämään sitä entisestään.\nPäättäjien toivoisin ottavan tästä aiheesta kunnon otteen. Olemme kuulleet tarpeeksi puheita, mutta nyt tarvitaan tekoja. Ottakaa nämä asiat kunnolla pöydälle ja käsittelyyn. Päätöksiä ei voi sysätä pelkästään yksittäisten ihmisten harteille.”\nAlma Rantalaiho ja Jimi Joutsio ovat Helsingin nuorisoneuvoston jäseniä, Kaapo Haapanen on Helsingin vihreiden nuorten hallituksessa.


Esite SEAT Alhambra 2/2014 by Zeeland Family - issuu\nTyöhuoneessa istuessaan SEATin suunnittelijoiden ajatukset kääntyivät perheen lomamatkaan. He miettivät myös perheen arkea, kiirehtimistä kouluun, lasten viemistä tanssitunnille tai jääkiekkoharjoituksiin. He ajattelivat, että arki on toki paljon muutakin. Se on kauppakeskusten ahtaita parkkipaikkoja tai huonekalukauppoja, joista pitää kuljettaa kotiin suurikokoisia tavaroita. Sitä voi kutsua haaveiluksi. Tätä me kutsumme sanalla ENJOYNEERING\nTEHTY ELÄMÄÄ VARTEN Suuri, älykäs, rakastettava ja hämmästyttävän muunneltava. Useita vertailutestejä voittanut monikäyttöinen Alhambra on valmis kaikkeen. Sisätiloiltaan Alhambra on muunneltavissa lähes rajattomasti ja samalla se on äärettömän mukava. Linjakkuutensa vuoksi se on helppo yhdistää sen urheilullisempiin sukulaisiin. Ympäristötietoisuus, hyvä suorituskyky ja oivallinen käsiteltävyys on yhdistetty viimeisimpään teknologiaan ja turvallisuuteen. Alhambra on ainutlaatuinen monikäyttöauto, joka on tehty sitä varten, että Lisätietoja löydät tämän QR-koodin avulla.\nelämästä voi oikeasti nauttia.\nPERHEEN KOKOINEN Runsaasti tilaa elää\nKolme aikuisten kokoa olevaa penkkiriviä tekevät Alhambrasta monen ikäpolven auton: lasten, vanhempien ja isovanhempien. Vain sinusta riippuu, haluatko heidät kaikki mukaan samalla kertaa. Kaiken kaikkiaan käytössäsi on valtavat sisätilat. Takaistuimet alas taitettuina voi ottaa helposti mukaan kaksi polkupyörää vierekkäin, jos poistat niistä eturenkaat. Mutta me emme ainoastaan luoneet väljyyttä, vaan teimme tilan, jossa on miellyttävä olla. Alhambran matkustamo on varustettu sekä mukavuudella että toiminnallisuudella. Ergonomiset istuimet, joko nahka- tai kangasverhoiluin, vangitsevat katseet välittömästi. Valittavana on myös panoraamakattoluukku, joka on lähes kolme kertaa normaalia suurempi. Alhambra on suuri sisältä ja suuri ulkoa; siinä on paljon tilaa elää.\nMUKAUTUU KAIKKEEN Monilahjakas auto\nMe suunnittelimme auton, mutta emme halunneet määrätä, kuinka se pitää sisustaa. Alhambran matkustamo on erittäin muunneltavaa tilaa. Se odottaa vain sitä, että se rakennetaan mieleiseksi. Auto on saatavissa seitsenpaikkaisena, jolloin erillisistuimia on seitsemän kolmessa rivissä. Kahden taaimmaisen rivin istuimet ovat näppärästi taitettavissa alas, jolloin on helppo luoda 2 430 litran tavaratila. Käytössä on kaikkiaan 32 erilaista ratkaisua järjestellä tilaa mieleisekseen. Mahdollisuudet kasvavat peräti 64:ään, mikäli muuntelet myös etumatkustajan istuinta ja tilaa. Mahdollisuuksia on siis niin paljon kuin voit ikinä kuvitella. Koska Alhambrassa on näin avarat tilat, tarvitaan myös väljät sisäänkäynnit. Sen vuoksi teimme niitä kolme: liukuovet sivuille ja suuren takaluukun, jotka takaavat helpon sisäänpääsyn joka puolelta. Ne ovat tarvittaessa myös sähkötoimiset, jotta käyttö olisi mahdollisimman vaivatonta. Sähkötoiminen takaluukku ja liukuovet sivuilla helpottavat lastausta ja kulkemista etenkin kun sinulla on paljon kannettavaa.\nIHMEIDEN ALHAMBRA Monia erityisvarusteita\nCLIMATRONIC. Onko autossa liian kuumaa tai liian kylmää? Kolmialueinen automaattinen ilmastointi Climatronic pitää Alhambran jokaisen istuinalueen halutun lämpöisenä. Lisävaruste 5-paikkaisessa Alhambrassa, vakiovaruste 7-paikkaisessa.\nPYSÄKÖINTIAVUSTIN PARK ASSIST JA OPTINEN PYSÄKÖINTIAVUSTIN (LISÄVARUSTEITA). Pysäköinti on yleensä haastavaa, mutta se oli aikaa ennen SEATin Park Asist -järjestelmää. Järjestelmä havaitsee sopivan tilan ja huolehtii ohjaamisesta, kun pysäköit Alhambran. Jos pysäköit manuaalisesti, optisen pysäköintiavustimen peruutuskameran näytöltä näet, mitä takana tapahtuu.\nSÄHKÖKÄYTTÖISET LIUKUOVET SIVUILLA JA SÄHKÖKÄYTTÖINEN TAKALUUKKU. Ovet ovat useiden syiden vuoksi sähköistetyt: mm. vaivaton sisäänpääsy ja avaaminen. Näiden syiden vuoksi lähes unohtaa, että ne myös ovat hyvän näköiset. Sähkökäyttöiset liukuovet sekä takaluukku saatavissa lisävarusteena.\nKAKSOISKYTKINVAIHTEISTO. DSG mahdollistaa vaihtamisen pehmeästi ilman keskeytystä. Ajaminen on dynaamista ja juohevaa.\nSUURISYDÄMINEN Tuhti annos voimaa\nAutossa on tietenkin ratkaisevaa myös se, mitä konepellin alta löytyy. Harvoin kohtaa sellaisia autoja, joilla on niin suuri sydän kuin Alhambralla. Jokainen malli on varustettu huipputeknologialla, josta esimerkkinä Start&Stop-järjestelmä ja jarrutusenergian talteenotto (pl. 2.0 TSI DSG). Molemmat ovat järjestelmiä, jotka auttavat sekä polttoaineen kulutuksen alentamisessa että CO2\nBRAKE & STOP\n-päästöjen vähentämisessä alentamatta kuitenkaan suorituskykyä. Esimerkiksi manuaalivaihteisen 140-hevosvoimaisen 2.0 TDI:n yhdistelmäkulutus on vain 5,5 l/100 km ja CO2-päästöt ainoastaan 143 g/km. Lisäksi selektiivinen pakokaasun puhdistusjärjestelmä\nSCR (Selective Catalytic Reduction) tekee Alhambrasta yhden puhtaimmista tila-autoluokan autoista.\nHaluttaessa Alhambra on antelias myös voiman ja tehon suhteen.\nJokaisessa moottorivaihtoehdossa on turbo ja polttoaineen suorasuihkutus. Yhteispaineruiskutteiset (Common Rail) TDImoottorit antavat parhaimmillaan 177 hevosvoiman tehon ja bensiinimoottoreista löytyy jopa 150 tai 200 hevosvoimaa tarjoavat TSI-moottorit. Sitä voi todellakin kutsua suurisydämiseksi.\nON START&STOP-JÄRJESTELMÄ. Tämä järjestelmä mahdollistaa sekä pienemmän polttoaineenkulutuksen että alemmat CO2-päästöt. Järjestelmä aktivoituu, kun vaihde on vapaalla. Moottori sammuu täysin ja pysyy sammuneena, kunnes kytkintä painetaan. Päästäksesi liikkeelle tarvitsee vain painaa kytkin pohjaan ja vaihtaa ykköselle, jolloin moottori käynnistyy automaattisesti.\nVIIDEN TÄHDEN TURVA Takaa mielenrauhan\nSe, että Alhambra on saavuttanut täydet viisi tähteä Euro NCAP * -törmäystestissä, kertoo kaiken. Meille tämä ei kuitenkaan riittänyt, vaan menimme vielä pidemmälle ja lisäsimme sellaisia ominaisuuksia, jotka vastaavat myös tulevaisuuden haasteisiin. Seitsemän turvatyynyä mukaan lukien kuljettajan polviturvatyyny, sähköiset lapsilukot takaovissa, lisävarusteena saatava\nTURVATYYNYT. Turvallisuudesta huolehtii seitsemän turvatyynyä sisältäen turvaverhot kaikilla istuinriveillä, kuljettajan polviturvatyynyn ja etumatkustajan turvatyynyn poiskytkennän. Nämä takaavat kaikkien matkustajien turvallisuuden.\nintegroitu lastenistuin sekä iSOFIX-lastenistuinten kiinnitysjärjestelmä yhdistettynä Top Tether -kiinnityspisteeseen. Tämä takaa varmasti suuren turvallisuudentunteen. Lopullisen mielenrauhan antaa kuitenkin Alhambran aktiivinen turvallisuusjärjestelmä: ESC elektroninen ajonvakautus, EBA hätäjarrutusassistentti, perävaununvakautus sekä rengaspainevaroitin. KAISTANPITOAVUSTIN. Estää ajautumisen väärälle kaistalle tarkkailemalla auton sijaintia tiellä ja tekee tarvittaessa hienovaraisia korjauksia ohjaukseen pitääkseen auton turvallisesti omalla kaistallaan. LIIKENNEMERKKIEN TUNNISTUS. Havaitsee älykkäästi nopeusrajoitus- ja ohituskieltomerkit ja näyttää ne Alhambran navigontijärjestelmän näytöllä. Sinulta ei siis jää mitään huomaamatta. KAUKOVALOAVUSTIN. Ajovalot vaihtuvat automaattisesti kaukovaloille, jos pimeys ja ajotilanne sitä vaativat ja vaihtuvat myös lähivaloihin, jos vastaantuleva liikenne sitä edellyttää. VÄSYMYKSENTUNNISTUS. Järjestelmä auttaa kuljettajaa pitkillä matkoilla. Se analysoi ajotavassa tapahtuneet muutokset ja ilmoittaa kuljettajalle, jos on aiheellista pitää tauko.\nELEKTRONINEN AJONVAKAUTUSJÄRJESTELMÄ (ESC). Alhambra on suuri ja hauska auto ajaa. Osa tästä ajomukavuudesta on ESC:n ja osaksi hätäjarrutusassistentin (EBA) ansiota. Nämä tunnistavat auton liikkeet ja optimoivat auton vakauden jarrutustilanteissa. *Lisätietoja www.euroncap.com\nKAARREAJOVALOJÄRJESTELMÄ (AFS). Anna teknologian valaista tiesi. AFS seuraa ohjauspyörän liikkeitä ja suuntaa kirkkaat bixenon-ajovalot sinne, minne olet menossa, ei sinne, missä jo olit.\nTÄYTÄ OMAT TOIVEESI Sinun näköisesi Alhambra\nREFERENCE / 7 turvatyynyä (2 edessä, 2 sivuturvatyynyä edessä, turvaverhot kaikilla istuinriveillä ja polviturvatyyny kuljettajalla), etumatkustajan turvatyynyn poiskytkentä / Sähkömekaaninen ajonopeuden mukaan säätyvä ohjaustehostin / ESC elektroninen ajonvakautus, EBA hätäjarrutusassistentti / Sähköinen lapsilukko takaovissa, kuljettajan kytkettävissä / iSOFiX/Top Tether -lastenistuinten kiinnikkeet 2. istuinrivillä (kolmelle lastenistuimelle)\n/ Sähköinen käsijarru (DSG-vaihteisissa autoissa Auto-Hold-toiminto) / 12V virran ulosotto keskikonsolissa ja tavaratilassa / SEAT Sound System 1.0 -audiojärjestelmä, 4 kaiutinta, aux-in / Ajotietokone / Ajovalojen päiväajovalotoiminto / 2. istuinrivillä 3 erillisistuinta, jotka säädettävissä pituussuunnassa ja joissa selkänojan kallistuksensäätö sekä Easy Fold -taittomekanismi / Lukittava, valaistu ja jäähdytettävä hansikaslokero\n/ Heijastimet etuovissa\n/ Säilytyslokero kattokonsolissa\n/ Säilytyslokerot ovissa\n/ Korinväriset ulkopeilien kuoret, ulkopeileihin\n/ Tavaratilan suojaverho\nintegroitu LED-suuntavilkut / Halogeeniajovalot\n/ 2 mukitelinettä edessä, 7-paikkaisessa yht. 4 kpl (2 + 0 + 2)\n/ Liukuovet takana\n/ 4 kuormansidontalenkkiä tavaratilassa\n/ Puoliautomaattinen ilmastointilaite Climatic\n/ Itsepaikkautuvat ContiSeal-renkaat\n/ Sähkösäätöiset ja -lämmitettävät ulkopeilit\n/ 7-paikkaisessa autossa 3. istuinrivissä kaksi\n/ Monitoiminäyttö, jossa väsymyksentunnistustoiminto / Takaluukun lukon avausmahdollisuus kaukosäätöavaimella\nerillisistuinta, joissa Easy Entry- ja Easy Fold -mekanismit / 7-paikkaisessa autossa kolmialueinen automaattinen ilmastointi Climatronic\nOsa oheisista kuvista sisältää lisävarusteita.\nSTYLE REFERENCE-VARUSTELUN LISÄKSI / ERONA / Vakionopeudensäädin / Ulkopeilien sähköinen pysäköintiasento / Taitettavat pöydät etuistuimien selkänojissa\n/ Kuljettajan ja etumatkustajan istuimen ristiselän tuen säätö / Kuljettajan istuimen ristiselän tuen ja selkänojan sähköinen säätö\n/ Lokero etuistuimien alla\n/ Nahkaverhoiltu vaihdekepin nuppi\n/ Automaattisesti himmenevä taustapeili\n/ Taskut etuistuimien selkänojissa\n/ 4 mukitelinettä (2 + 2 + 0), 7-paikkaisessa\n/ Aurinkoverhot takaovissa / Kromisomisteet kojelaudassa / Aurinkolasikotelo / Kannelliset säilytyslokerot 2. istuinrivin lattiassa / Tuulilasinpyyhkimien sadetunnistin,\nyht. 6 kpl / Säädettävä keskikyynärnoja säilytyslokerolla edessä / 3-puolainen nahkaverhoiltu monitoimiohjauspyörä / 16" kevytmetallivanteet\nvalotunnistin / Etusumuvalot kulmavalotoiminnolla / Kattokaiteet (mustat)\nSTYLE ADVANCED PACK\n/ MDI (USB-liitäntä)\n/ 17" kevytmetallivanteet KOSTA\n/ SEAT Sound System 2.0 -audiojärjestelmä,\n/ Tummennetut takasivuikkunat ja takalasi\n8 kaiutinta ja aux-in\n/ Urheilulliset mukavuusistuimet edessä\n/ Coming home -saattovalotoiminto ajovaloissa\n/ Erikoisverhoilu, kromisomisteet sisällä\n/ Kuljettajan ja etumatkustajan istuimen\n/ Urheilullinen alusta\nNELIVEDON TAIKAA Todellista iloa koko perheelle\n4Drive Kun erinomaisen käsiteltävyyden tarjoavaan suureen tila-autoon valitsee vielä nelivedon, saa auton, joka mahdollistaa lähes kaiken. SEAT Alhambra 4Drive onkin ”mene minne ikinä, tee mitä vain ja ota mukaasi mitä tahansa" -auto. Neliveto ja kehittynyt alusta takaavat Alhambralle ainutlaatuisen pidon. Tämän täydentää 140-hevosvoimainen Start&Stop -toiminnolla varustettu 2.0 TDI CR -moottori, joka antaa erinomaisen vetokyvyn. Otatpa sitten mukaan asuntovaunun tai hevoskärryn, Alhambra suoriutuu sen vetämisestä helposti.\nALHAMBRA BUSINESS SEAT Alhambra on täydellinen valinta myös yrityskäyttöön. Nyt malli on saatavana myös houkuttelevasti hinnoiteltuna business-mallina, joka tekee siitä entistäkin täydellisemmän. Lisäksi isolle autolle alhaiset päästöt ovat monen ympäristötietoisen kuluttajan ja yrityksen mieleen. SEAT Alhambra on vuodesta toiseen luokkansa myydyimpiä suuria tila-autoja Suomessa. Auto ei ole pelkästään ostajien mieleen, vaan se on saanut osakseen erinomaisia arvioita myös autotesteissä Suomessa ja Euroopassa, missä se on valittu mm. vuoden tila-autoksi. Alhambran monipuolisesti muunneltavat ja älykkäät tilaratkaisut tekevät sitä auton, joka palvelee sekä yrityksen tarpeita että suurta perhettä. Alhambran business-paketti täydentää entisestään ylellistä varustelua. Paketti pitää sisällään bixenon-ajovalot kaarreajovalojärjestelmällä, bluetooth handsfreen ja -audion (A2DP) sekä pysäköintitutkat eteen ja taakse.\nLOKEROT TOISEN ISTUINRIVIN LATTIASSA. Yleensä autossa ei ole koskaan tarpeeksi säilytystilaa. Nämä kaksi lokeroa parantavat tilannetta ja niihin mahtuu runsaasti erilaisia pikkutavaroita.\nDVD-SOITIN KAHDELLA 9” NÄYTÖLLÄ. Lapset ovat matkalla iloisia, kiitos kahden DVD-näytön. DVD-soitin on varustettu USB-liitännällä ja tunnistaa muistikorttisi.\nLOKERO KATTOKONSOLISSA. Uusi oivallus on sopivan suuri pitämään matkustamon siistinä, jolloin kaikki pysyvät tyytyväisinä.\nKAKSI INTEGROITUA LASTENISTUINTA. Integroidut lastenistuimet varmistavat lapsimatkustajien turvallisuuden ja mukavuuden.\n230 V VIRTAPISTOKE. 230V virtapistoke varmistaa, että varusteesi ovat aina ladattuja ja käyttövalmiita.\nVERHOILU Istukaa, olkaa hyvä\nHaluamme, että tunnette olonne mukavaksi. Me myös ymmärrämme, että verhoilu on tärkeä asia. Tämän vuoksi valitsimme valikoiman laadukasta nahkaa ja kangasta. Molemmat ovat mukavia ja sopivat hyvin perheen vaatimuksiin.\nKANGASVERHOILU DUBAI JL\nKANGASVERHOILU LONDON GREY JL\nKANGASVERHOILU LONDON BEIGE ZW\nReference /R/ Style /St/ Vakiovaruste\nLisävaruste * Nahkaa + osin keinonahkaa. ¹ Saatavana vain Style Advanced Packin yhteyteen.\nKANGASVERHOILU TOKYO JJ + WSQ\nNAHKAVERHOILU MUSTA* JJ + PL1\tNAHKAVERHOILU MUSTA* JJ + PL1 + WSQ\nNAHKAVERHOILU MUSTA / COGNAC * XY + PL1\tNAHKAVERHOILU MUSTA / COGNAC * JJ + PL1 + WSQ\nWhite B4B4 PERUSVÄRI\nReflex Silver 8E8E METALLIVÄRI\nSilver LEAF 7B7B METALLIVÄRI\n16" ELODEA R\nSalsa Red 4Y4Y PERUSVÄRI\nNight Blue Z2Z2 METALLIVÄRI\n16" IZAROS St\n17" KIROA R\nAPOLO BLUE I4I4 METALLIVÄRI\nReference /R/ Style /St/ Vakiovaruste\nIndium Grey X3X3 METALLIVÄRI\nBLACK OAK BROWN P0P0 METALLIVÄRI\nDeep Black 2T2T METALLIVÄRI\n17" KOSTA St ¹\n18" AKIRA St ²\nLisävaruste ¹ Saatavana vain Style Advanced Pack. ² Saatavana myös Style Advanced Pack.\nKROMATUT SIVUPEILIEN KUORET. 7N5072530\nViimeistele oma Alhambrasi\nTarjolla on monia alkuperäisiä lisävarusteita, joilla voit sovittaa Alhambran juuri sinun tarpeisiisi.\nAjamisen nautintoa Löydä tästä lisää tietoa monia palkintoja voittaneesta monikäyttöautosta, joka on tehty sitä silmällä pitäen, että elämästä voi todellakin nauttia. Hanki kaikki tarvitsemasi tieto autosta, joka on suunniteltu sinua ja perhettäsi ajatellen.\nPYÖRATELINE AUTON SISÄLLE. 7N5071134\nKROMATTU TAKALUUKUN LISTA. 7N5071360\nSEAT HUOLENPITOSOPIMUS Huollot ja korjaukset alkaen 37 € kuukaudessa.\nHuolenpitosopimuksen idea on yksinkertainen: suorittamiasi kuukausimaksuja\nvastaan saat huollattaa ja korjauttaa autoasi SEAT-merkkihuollossa Suomessa\n• Kaikki huoltopalvelut yhdellä kuukausierällä\nkoko sopimuksen voimassaoloajan. Sopimus tehdään autoon uutena, autokaupan\n• Kaikki tärkeimmät palvelut yhdessä paketissa\nyhteydessä tai ensimmäisten viikkojen aikana. Sopimuskausi on kolme vuotta,\n• Sopimus on voimassa kaikissa Suomen SEAT-huolloissa\njonka jälkeen sitä voi jatkaa aina vuoden kerrallaan. Esimerkiksi uuteen SEAT Alhambra 2.0 TDi 103 kW -malliin kolmen vuoden ja 45 000 km huolenpitosopimus\nvain 37€ kuukaudessa.\n• Määräaikaishuollot • Korjaukset\nHUOLENPITOSOPIMUKSELLA HALLITSET AINA AUTOSI YLLÄPITOKUSTANNUKSET\nHuolenpitosopimus takaa sen, että sinulla on aina tarkka tieto autosi vuotuisista\n• Aina sama tasaerä, ei yllättäviä kustannuksia\nhuoltokustannuksista, jopa kolme vuotta etukäteen. Sopimus kattaa lähes kaiken.\n• Ei riskiä korjauskuluista\nVeroluonteiset maksut, polttoaineet, vakuutukset sekä renkaat jäävät erikseen\n• Mahdollisuus jälkihyvitykseen\n• Huolenpitosopimuksen hinta = korjauskustannusten katto\nSEAT HUOLENPITOSOPIMUS ANTAA RAHALLESI PARHAAN VASTINEEN Huolenpitosopimusasiakkaana maksat sopimuskauden aikana vain niistä huoltokuluista ja palveluista, joita sopimuskauden aikana käytät. Kaikissa autoosi suoritettavissa huolto- tai korjaustöissä käytetään luonnollisesti vain laadukkaita alkuperäisiä SEAT-varaosia. Mikäli sopimuskauden päättyessä maksamasi kuukausimaksut ovat suuremmat kuin toteutuneet sopimuskulut, erotus maksetaan sinulle takaisin.\nMe olemme espanjalaisia ja saksalaisia. Me olemme intohimoisia perfektionisteja. Me olemme tunteellisia teknologeja. Sinä voit tuntea kaiken sen, mitä me tiedämme. Me annamme muotoilulle tarkoituksen. Me saamme teknologian elämään. Tätä me kutsumme sanalla ENJOYNEERING. Me olemme SEAT.\nSEATrecommends suosittelee SEAT\nSEAT on sitoutunut jatkuvan tuotekehityksen politiikkaan. Sen vuoksi me pidätämme oikeuden tehdä muutoksia väreihin, versioihin ja hintoihin. Siksi tämän esitteen tiedot ovat lähinnä suuntaa-antavia. Samalla, kun SEAT panostaa jatkuvasti varmistaakseen sen, että versiot ovat yhteneviä tämän julkaisun (1.1.2014) kanssa, sinun on hyvä varmistaa viimeisin tieto valtuutetulta SEAT-myyjältäsi. Painotekniikasta johtuen esimerkiksi värit voivat hienoisesti poiketa esitteen väreistä, samoin materiaalien ulkonäkö. Olemme suunnitelleet tämän auton kaikkine alkuperäisine osineen ja varaosineen siten, että se täyttää kaikki laissa annetut asetukset sekä ympäristövaikutusten minimiehdot kierrätettyjen ja kierrätettävien materiaalien käyttämisestä. Nämä määrät ovat sellaisia, että saavutetaan ympäristön kannalta suositeltava kierrättämisen ja kuluttamisen tasapaino sekä ympäristöystävällinen laatu.\nEsite SEAT Alhambra 2/2014


Telectronics I ja II - Suomen Akatemia\nTelectronics I ja II\nTelectronics II -tutkimusohjelma oli jatkoa aiemmalle alan kansalliselle tutkimuspanostukselle. Edeltäjänsä Telectronics I -ohjelman tapaan Telectronics II keskittyi perustutkimukseen mutta niin, että yksi sen keskeisistä päämääristä oli tiedon sovelluskelpoisuus. Ohjelma pyrki edistämään uusien tutkimusryhmien syntymistä ja uusien sekä perus- että soveltavaa tutkimusta sisältävien tutkimusryhmäkeskittymien muodostumista.\nTutkimusohjelma pyrki lisäämään tietämystä laajakaistaiselle tiedonsiirrolle keskeisissä teknologioissa sekä tuottamaan uutta tietoa sen soveltamiselle yleiseen käyttöön.\nOhjelma pyrki keskittymään aiheisiin, jotka olivat edeltävissä ohjelmissa jääneet vaille riittävää tutkimusta tai joiden voitiin olettaa muodostuvan teknologisen kehityksen ja laajamittaisen käytön pullonkauloiksi. Näiksi alueiksi katsottiin:\nTietoliikenteen käyttämät RF-piirit, erityisesti lineaarivahvistimet, RF-piiriarkkitehtuurit ja laajakaistaiset liitynnät digitaalisiin signaaliprosessoreihin\nDigitaaliset sovellusalustat tietoliikenteeseen, erityisesti HW-arkkitehtuurit, HW-SW yhteissuunnittelu ja alijärjestelmät, sekä sirujen välinen ja sisäinen kommunikaatio ja ohjaus internetiä varten\nJärjestelmäarkkitehtuurianalyysi, suunnittelu ja verifiointi\nTietoliikenteen salaus- ja suojaustekniikat\nTietoliikenneprotokollat ja access-tekniikat\nUusien tietoliikennetekniikoiden asettamat vaatimukset ja niiden antamat mahdollisuudet televiestintään perustuvissa liiketoimintaketjuissa (esimerkiksi e- ja m-commerce).\nTelectronics II -ohjelmaan kuului 6 ohjelmahanketta, joista neljä oli konsortiohankkeita.\nHankerahoitus oli kaikkiaan 1,90 miljoonaa euroa.\nKesto Tutkimusohjelma sijoittui vuosille 2001–2003. Ohjelman loppuarviointi ja loppuseminaari järjestettiin vuoden 2004 aikana.\nKansainvälinen arviointipaneeli totesi tutkimusohjelman suunnittelun hyväksi. Ohjelmaryhmän kokoonpano oli erinomainen ja sen määrittelemät ohjelman tavoitteet sekä hakemusten arviointi hyvin onnistuneita. Ohjelman tieteelliset tuotokset olivat erinomaisia, mutta ne olisivat saaneet vielä suuremman kansainvälisen näkyvyyden, mikäli tutkimusohjelma itse olisi ollut näkyvämpi. Tutkijankoulutus oli menestyksekästä ja sama todetaan innovaatioiden luomisen osalta. Kansainvälinen verkottuminen hankkeiden osalta oli hyvää.\nKunkin tutkimushankkeen toiminta ja tulokset arvioidaan ohjelmasta laaditussa englanninkielisessä arviointiraportissa.\nTutkimusohjelmaa koordinoi Jukka Rantala, Nokia Research Center.\nTelectronics II -tutkimusohjelman hankkeet\nTutkimushankkeiden raportit (pdf)


Aikamatkalla sujahdamme tänään suoraan 21 vuoden taakse. Tervetuloa takaisin, 1993!\n* Tsekkoslovakia jakautui vuoden ensimmäisenä päivänä Tsekiksi ja Slovakiaksi. Kylmän sodan jäänteitä leijui vielä muuallakin: viimeiset venäläissotilaat poistuivat muun muassa Liettuasta ja Puolasta.\n* Bill Clintonista tuli Yhdysvaltojen presidentti.\n* PLO ja Israel allekirjoittivat rauhansopimuksen.\n* Rotuerottelu lopetettiin lopullisesti Etelä-Afrikassa; Nelson Mandela sai Nobelin rauhanpalkinnon.\nJitzhak Rabin ja Jasser Arafat kättelevät Bill Clintonin huomassa.\n* SDP:n, tuolloisen oppositiopuolueen puheenjohtaja Ulf Sudqvist joutui eroamaan paikaltaan. Muutamaa kuukautta myöhemmin uudeksi puheenjohtajaksi valittiin Paavo Lipponen. Vuonna 1993 Vihreän liiton uudeksi puheenjohtajaksi astui muuan Pekka Haavisto.\n* Samaan aikaa alettiin jo asettaa ehdokkaita ensi vuoden presidentinvaaleihin. Martti Ahtisaari valittiin SDP:n ehdokkaaksi.\n* Suomi aloitti liittymisneuvottelut Euroopan yhteisön kanssa. Paria vuotta myöhemmin tultaisiin juhlimaan (ja jotkut kiroamaan) EU-jäsenyyttä.\n* Työttömien määrä ylitti Suomessa puolen miljoonan rajan - työttömiä oli yli 20 % työvoimasta. Kahden ja puolen vuoden aikana Suomesta oli kadonnut yli 400 000 työpaikkaa.\nSuomessa elettiin syvintä lamaa, kuten näistä numeroistakin tietysti voi huomata. Meistäkin varmasti aika monen isä tai äiti oli työtön, tai kenties jonkun perheen yritys oli mennyt konkurssiin. Tapahtui maailmassa silti myös arkisempia asioita. Näitä olivat esimerkiksi seuraavat:\n* Suomessa otettiin käyttöön hätänumero 112.\n* 10 markan seteli poistui käytöstä. Se oli ollut käytössä vuodesta 1987 asti.\n* MTV:n ja Kolmoskanavat yhdistyiväi MTV3:ksi.\n* Muumimaailma avattiin Naantalissa.\nPaavo Nurmi 10 markan setelissä.\n1993 myös urheiltiin (kappas). Marjut Rolig ja Marja-Liisa Kirvesniemi hiihtivät mitaleille Falunin MM-kisoissa. TPS ja Jokerit jatkoivat vuorotteluaan jääkiekon Suomen mestaruuksista, nyt oli turkulaisten vuoro (finaalisarjassa kaatui HPK). Hienoja urheiluhetkiä saatiin kuitenkin kesälajeissakin. Suomi nimittäin sai vuonna 1993 historiansa ensimmäisen uinnin MM-kullan, kun Antti Kasvio oli nopein, matkana 200 metrin vapaauinti. Mitaliuinnin voi katsoa Ylen Elävässä arkistossa! Lisäksi Kasvio sai hopeaa 400m vapaauinnissa ja Petteri Lehtinen pronssia sekauinnissa. Uinti oli mestaruustasoista myös EM-kisoissa, joista mitaleita toivat niin Kasvio kuin myös Jani Sievinen. Mitä Suomen uinnille sittemmin onkaan käynyt!\nValentin Kononen käveli hopeaa yleisurheilun MM-kisoissa Stuttgartissa, Seppo Rädylle ei käynyt onni päästä karsinnasta itse kilpailuun, mutta Kimmo Kinnunen heitti keihästä hopeamitalin arvoisesti. Myös Maamme-laulua kuultiin, sillä Sari Essayah käveli naisten 10 kilometrin maailmanmestariksi.\nValion juustoja, mainos vuodelta 1993.\nIrlannissa järjestetyt Euroviisut voitti Irlannin Niamh Kavanagh kappaleella In your eyes. Suomea edusti Katri Helena, kappale oli Tule luo. Lopputulos oli 17:s sija, kun maita oli mukana yhteensä 25.\nRiver Phoenix, yhdysvaltalainen näyttelijä kuoli 23-vuotiaana huumeisiin. Monet voivat muistaa hänet esimerkiksi elokuvasta Stand by me (1986). Hän oli teinityttöjen suuri rakkaus ja mielenkiintoinen anekdootti on, että Leonardo DiCaprion noustua jättisuosioon myöhemmin 1990-luvulla ainakin Suosikin sivuilla pelättiin josko Leolle voisi käydä yhtä huonosti.\nMiss Suomi 1993: Tarja Smura\nVuoden 1993 Miss Suomeksi valittiin Tarja Smura. Hän menestyi hyvin myös Miss Universun -kisassa, jossa hän oli kärkikymmenikössä. Hän seurusteli hetken aikaa Renny Harlinin kanssa, mikä tietysti kiinnosti iltapäivälehtiä suuresti. Renny oli tuohon aikaan niitä harvoja suomalaisia, jotka tuntuivat menestyvän ulkomailla, joten Harlinin edesottamuksia seurattiin tiiviisti.\nTarjan ja Rennyn ohella Kauniit ja rohkeat oli huippusuosittu ja niinpä Suomessa vuonna 1993 vieraillut Ridge eli Ronn Moss komeili myös Apu-lehden kannessa maaliskuun alussa.\nTuo Apu-lehden kansihan on kiinnostava monestakin kulmasta, sillä Renny & Tarja -kuvion ja Kauniiden ja rohkeiden lisäksi mukana oli Avun "tutkimus" siitä, kuka saattaisi olla SDP:n uusi puheenjohtaja.\nMusiikissa alkuvuotta hallitsi The Bodyguard -elokuvan soundtrack ja erityisesti Whitney Houstonin I will always love you; siitä tuli äänitehistorian myydyin soundtrack.\n1993 oli myös se vuosi, jolloin se kenties 90-lukuun kaikkein kiinteimmin liitetty musiikkityyli, eli eurodance löi täysillä läpi. Tällä saralla suurimpia hittejä olivat esimerkiksi (ihana klassikko) Haddawayn What is love, 2Unlimitedin No limit sekä Ace of Basen monet kappaleet (All that she wants, Happy Nation, The Sign).\nWhitney Houstonia ja eurodance-nimiä suurempi tähti oli kuitenkin syntynyt, kun Kaija Koon Kuka keksi rakkauden nousi vuoden pitkäaikaisimmaksi radiohitiksi Suomessa. Kaija Koo tyhjensi pöydän myös Emma-gaalassa ollen vuoden naislauluja sekä vuoden kappaleella ja albumilla.\nKaija Koo: Tuulten viemää.\n* Kaija Koo: Kuka keksi rakkauden\n* Neon 2: Kemiaa\n* Riki Sorsa: Joki\n* Ressu Redford: Kuusi kuuta & Saturnuksen renkaat\n* Pet Shop Boys: Go west\n* 2Unlimited: Tribal dance\n* Snow: Informer\n* Habbaway: What is love\n* Ace of base: The Sign // All that she wants // Happy nation\n* UB40: I can't help falling in love\n* Culture Beat: Mr. Vain\nNäitä kaikkia musiikkijuttuja olen lukenut Timo Pennasen\nkirjasta Sisältää hitin (Otava, 2006)\nVuonna 1993 muuten julkaistiin upean kokoelmalevysarjan eli Hittibuumin ensimmäinen osa! Sitä tietysti sai ostaa myös c-kasettina cd-levyn lisäksi. Tuolla ensimmäisellä kokoelmalla olivat esimerkiksi What is love, Happy nation, Army of Loversin Israelism sekä Duran Duranin Ordinary world.\nVuoden 1993 Emma-palkinnot jaettiin seuraaville menestyjille:\nMiessolisti: Joel Hallikainen\nMiessolistitulokas: Tony Montana\nVuoden yhtye: Leningrad Cowboys ja Neljä Ruusua\nVuoden sävellys: Kuka keksi rakkauden (Kaija Koo)\nVuoden albumi: Tuulten viemää (Kaija Koo)\nTelevisiosta seurattiin muun muassa Gladiaattoreita, Ruusun aikaa, Hyviä herroja, Megavisaa, Kymppitonnia, Beverly Hills 90210:aa, Hynttyyt yhteen -sarjaa, Onnenpyörää, Bill Cosby Show'ta. Suursuosioon nousi vuoden alussa alkanut Metsolat, joka naulitsi miljoona katsojaa ruutujen eteen keskiviikkoiltaisin kello yhdeksältä. Toinen vuonna 1993 alkanut supersuosittu laatusarja oli Puhtaat valkeat lakanat. Hugo-peliohjelma toi kaikkien huulille esimerkiksi lausahduksen "Herää pahvi!"\nMetsoloista ja Puhtaista valkeista lakanoista löytyy kirjoittamani juttu viime heinäkuulta.\nYle kokeili uutistoimituksessa uutta konseptia, kun Uutistunti, eli tunnin mittainen uutislähetys läjähti ruutuun joka päivä kahdeksasta yhdeksään. Siitä ei ollut menestytarinaksi, ja niin TV1:lla palattiin puoli yhdeksän uutisaikaan. Kokeilu kesti vain pari kuukautta. Yllä olevassa televisio-ohjelmien kartassa 9. päivältä maaliskuuta 1993 löytyy kivojen viihdeohjelmien ohella myös muutakin ajankuvaa. Uutiset on palautunut puolen tunnin mittaansa, ja niiden jälkeen TV1:lta on tullut klo 21 ohjelma 16,9 prosenttia, jota ohjelmatiedoissa kuvataan näin: "Kolme työtöntä, 42-vuotias Kirsti, 53-vuotias Sven ja 23-vuotias Jens kertovat arjestaan ja käsityksistään työstä." TV2:lta taas on tullut ohjelma Kalix- Mekään emme säästyneet: "Tasan vuosi sitten lopetti länsipohjalainen paperitehdas kertaheitolla toimintansa. Elämä idyllisessä pikkukaupungissa tuntui pysähtyvän kuin seinään. Mistä nyt työtä? Miten tästä eteenpäin?" Mukana on myös Ajankohtaisen Teemailta, joka ei siis ole lainkaan 2010-luvun keksintö. "Aaat ja Beet. Suomen kansaa uhkaa rako kahteen: A-kansalaisiin ja B-kansalaisiin. Ajankohtaisen kakkosen teemaillassa Aaat ja Beet kohtaavat toisensa."\nTarkemmin vuoden 1993 televisio-ohjelmatietoihin voi tutustua vaikkapa tässä vanhemmassa postauksessani.\nVuoden katsotuimmat elokuvat:\n2. Cliffhanger - Kuilun partaalla\n7. Muumipeikko ja pyrstötähti\n8. Vain yksi yö\n9. Hot Shots 2\nOff topic: Satuin juuri katsomaan Blondi tuli taloon -sarjan jaksoa, jossa Liisa ja Hanski miettivät mitä elokuvaa menisivät katsomaan. Liisa ehdottaa Taivaansilpojaa, mutta ei onnistu, sillä se on K-16.\nAurinkoisina päivinä hengalin itse verkkatakissa puistossa siskon kanssa leikkimässä. Täytin 6 vuotta ja menin päiväkotiin. Se lienee ollut kivaa, sain uusia kavereita.\nLöytyykö teiltä muistoja vuodesta 1993? :)\n1993 ajankuva arkea elokuvat musiikki televisio vuosikatsaukset\nCrafty Hunty 21. toukokuuta 2014 klo 12.08\nAsian vierestä, ainakin osittain: oli jokseenkin jännää katsoa toi 2Unlimitedin video uudestaan aikuisena, ja tajuta että hetkonen, siinähän ollaan flipperin sisällä! Ei sitä muksuna älynnyt, tosin ei flipperiäkään tullut pelattua 90-luvulla kuin kerran vuosikymmenen puolivälissä. Vasta aikuisena olen flippereiden kanssa ollut nyt liki päivittäin tekemisissä ja ne huomaa tosi helposti esim. telkkarisarjojen ja elokuvien kohtausten taustalla.\nEve 25. toukokuuta 2014 klo 23.40\nSattumoisin ei pahemmin löydy muistoja, olen meinaan vuosimallia 1993 [lokakuun lapsi] haha. Mietin monesti miksi tykkään eurodancesta/eurobeatista niin paljon, ehkä olen syntynyt kyseisen musatyylin kuluttajaksi!


Peruspalvelujen arvioinnilla selvitettiin, mitä nuorisotyön palveluja kunnassa oli saatavilla. Useammassa kuin joka toisessa Etelä-Suomen aluehallintoviraston alueen kunnassa oli saatavilla kaikkia nuorisolaissa mainittuja kunnan nuorisotyöhön kuuluvia palveluja, lukuun ottamatta kansainvälistä ja monikulttuurista nuorisotoimintaa sekä nuorisoyhdistyksien ja muiden nuorisoryhmien tukipalveluja. Myös kansainvälistä sekä monikulttuurista nuorisotoimintaa on Etelä-Suomen alueella useammassa kunnassa tarjolla kuin koko maassa keskimäärin.\nNuorisotyön palvelujen tilanteen voidaan katsoa olevan kunnissa kohtalainen. Tiedot on koottu kuvioon 12.5.1 Kunnallisen nuorisotyön palvelujen saatavuus Etelä-Suomessa ja koko maassa.\nPalvelutavoitteessa todettiin, että nuorille tulee olla tarjolla monipuolisesti nuorisolain mukaisia nuorisotyön palveluja. Kaikissa vastanneissa kunnissa oli saatavilla etsivää nuorisotyötä. Nuorten tapahtumia ja nuorisotilojen ”avoimet illat” – toimintaa (kumpikin 97 % kunnista) sekä leiritoimintaa (92 %) oli saatavilla lähes kaikissa kunnissa.\nNuorisotyön toimintamuotoja ja maakuntien eroja\nKaiken kaikkiaan nuorisotyön eri toimintamuotojen saatavuus oli Etelä-Suomessa hieman koko maan keskimääräistä tilannetta parempi. Osin tätä selittää se, että alueen kunnista kuuluu valtakunnallista keskiarvoa enemmän isoihin kuntiin, joissa tarjonta on valtakunnallisessakin arvioinnissa todettu laajemmaksi kuin pienissä kunnissa.\nMaakunnallisesti tarkasteltuna palvelujen saatavuudessa oli kuitenkin eroja. Maakunnallisia eroja tarkastellaan kuviossa 12.5.2. Monikulttuurista nuorisotyötä toteutti koko alueen kunnista 25 prosenttia, kun vastaava osuus Uudellamaalla oli 40 prosenttia ja pienimmillään Päijät-Hämeessä yhdeksän prosenttia eli vain yksi kunta. Kansainvälistä nuorisotyötä oli eniten saatavilla Kymenlaaksossa (57 prosentissa kunnista).\nNuorisojärjestöjen tukipalveluita oli eniten saatavilla Kymenlaakson kuntien joukossa (71 prosenttia kunnista), samoin kuin vapaiden nuorisoryhmien tukipalveluita (43 prosenttia kunnista). Etelä-Karjalassa ei vastausten mukaan yhdessäkään kunnassa tarjota vapaille nuorten ryhmille tukea.\nErilaiset seudulliset tai maakunnalliset palveluratkaisut näkyvät hyvin palvelutarjonnassa: Nuorten Ohjaamopalvelujen saatavuus on suurinta Etelä-Karjalassa, 78 prosentissa kunnista, kun Kanta-Hämeessä osuus on 20 prosenttia.\nNuorisolaissa mainitusta nuorten ympäristökasvatuksesta ei tässä arviointikyselyssä kysytty lainkaan. Vuonna 2008 tehdyn peruspalvelujen arvioinnin mukaan monissa kunnissa ympäristökasvatus oli mukana kaikessa nuorisotoiminnassa.\nKuntien vastaukset kertoivat, että saatavilla olevista palveluista voimakkaimmin oli lisääntynyt etsivä nuorisotyö. Myös nuorisotyö kouluissa ja nuorten vaikuttajaryhmätoiminta olivat lisääntyneet yli puolessa alueen kunnista vuoteen 2010 verrattuna.\nLeiri- ja retkitoiminta on vähentynyt yli puolessa alueen kunnista viimeisten viiden vuoden aikana. Sinänsä esimerkiksi leirejä tarjosi lähes yhtä moni kunta kuin aiemminkin. Selityksenä näyttäisi olevan se, että kunnat ovat vähentäneet järjestettävien leirien lukumäärää. Vähentymisestä huolimatta leiritoimintaa tarjoaa silti yli 90 prosenttia kunnista ja retkiäkin tarjosi kolme neljästä kunnasta.\nValtakunnallisesti vähiten koulutuksia ja tiedotustilaisuuksia nuorille toteutettiin Etelä-Suomen AVI-alueen kunnissa (55 prosenttia kunnista). Eniten niitä tarjottiin Pohjois-Suomen AVI-alueen kunnissa (82 prosenttia kunnista).\nViljami Kinnusen (2015, 53) mukaan nuorten sosiaalisuuden digitalisoituminen asettaa haasteen nuorisotyön toiminnalle. Nettiympäristö on monelle nuorelle sopiva paikka nuorisotyöntekijän kohtaamiselle ja katupartioinnista ollaan siirtymässä nettipartiointiin. Kuntien vastaukset tukevat Kinnusen havaintoja. Verkkonuorisotyön palveluja onkin Etelä-Suomen AVIn alueella saatavilla jo 58 prosentissa vastanneita kuntia, mikä on 10 prosenttiyksikköä enemmän kuin koko maassa. Toisaalta myös katutyötä tai kadulle jalkautuvaa työtä kerrottiin olevan saatavilla 42 prosentissa kunnista, kun koko maassa sen osuus on vain 27 prosentissa kunnista.\nOstopalveluna vai omin voimin?\nVuonna 2008 tehdyn peruspalvelujen arvioinnin mukaan 56 prosenttia Etelä-Suomen alueen kunnista osti nuorisotoimen palveluja. Tuolloin ostopalvelut koskivat enimmäkseen nuorisotapahtumien järjestämistä ja nuorisotilojen ohjaustehtäviä, mitä yli 30 prosenttia kunnista osti. Vuoden 2015 kyselyn perusteella ostopalvelujen käyttö nuorisotyössä oli Etelä-Suomen kunnissa vähentynyt yli kymmenellä prosenttiyksiköllä. Kunnissa tuotettiin saatavilla olevat nuorisotyön palvelut pääasiassa itse tai yhteistyössä muiden toimijoiden kanssa. Valitettavan moni erityisesti pienistä kunnista jätti useat palvelut kokonaan toteuttamatta.\nYleisimmin ostopalveluna tuotettiin nuorten työpajatoiminta, jota sitäkin vain noin 23 prosentissa Etelä-Suomen kuntia (koko maassa 23 prosentissa kunnista). Etsivä nuorisotyö tuotettiin ostopalveluna 21 prosentissa kunnista (koko maa 18). Myös erityisnuorisotyön palveluja toteutettiin ostopalveluina Etelä-Suomessa lähes yhtä paljon, 19 prosentissa kunnista.\nNuorten vaikuttajaryhmien toiminta oli kuntien nuorisotyön palveluista itsenäisimmin tuotettu palvelu. Etelä-Suomen kunnista 96 prosenttia ilmoitti, että nuorten vaikuttajaryhmien toiminta tuotettiin kunnan omana palveluna (vastaavasti koko maan osalta 91 prosenttia), mikäli palvelua oli tarjolla.\nNuorisotyössä on viime vuosina nähty kehityssuunta, jossa nuorisotoimintaa on lähdetty viemään uusille toimintakentille. On koettu, että perinteinen nuorisotalotoiminta ei tavoita kohderyhmäänsä toivottuun tapaan, ja siitä syystä nuorisotyöntekijät ovat siirtyneet osittain muun muassa kouluihin, liikenneasemille ja kauppakeskuksiin. Arviointikohteen palvelutavoitteen mukaan nuorisotyön tulisi mahdollistaa nuorten toiminta siellä missä nuoret liikkuvat. Arviointikyselyssä kysyttiin, missä nuorten elinpiirin mukaisilla alueilla kunnallinen nuorisotyö on läsnä tai järjestää toimintaa nuorten vapaa-aikana. Vastausvaihtoehdoista oli rajattu pois sellaiset tilat tai alueet, joissa kunnallinen nuorisotyö tyypillisesti järjestää ohjattua tai muuten valvottua nuorten vapaa-ajan toimintaa (esimerkiksi nuorisotilat ja leirikeskukset).\nKoulujen tiloissa järjestettiin kunnallisen nuorisotyön palveluja 87 prosentissa kyselyyn vastanneista kunnista (koko maa 85 prosentissa kunnista). Kouluilla järjestettiin toimintaa nuorten vapaa-ajalla useammassa kunnassa kuin toteutettiin koulunuorisotyötä kouluajalla. Kunnan ylläpitämillä liikuntapaikoilla järjestettiin nuorten vapaa-ajan toimintaa 69 prosentissa kuntia (koko maa 76 prosenttia). Myös koulujen piha-alueilla (60 prosenttia) sekä kirjastot (48 prosenttia) olivat myös suosittuja kuntien nuorisopalvelujen tuottamispaikkoja Etelä-Suomessa.\nEtelä-Suomen alueella viidesosa kunnista kertoi järjestävänsä toimintaa kauppakeskuksissa, kun koko maan osalta osuus oli vain kymmenesosa. Liikenneasemilla tai pikaruokapaikoissa toimintaa järjestäneiden kuntien osuus oli Etelä-Suomessa ja koko maassa sama, noin kuusi prosenttia. Uusimpina aluevaltauksina vastauksissa mainittiin liikkuvat nuorisotilaratkaisut sekä matkailukeskukset. Vain yksi Etelä-Suomen kunta ilmoitti, ettei kunnallinen nuorisotyö ole läsnä eikä järjestä toimintaa missään vaihtoehtoisista tiloista tai alueista.\nVastausten perusteella voidaan todeta, että nuorisotyö etsii edelleen luovia ratkaisuja toimiakseen nuorten elinpiirin mukaisilla alueilla. Perinteiset tilat ja alueet pitävät tiukasti pintansa uusien tilaratkaisujen joukossa, eikä nuorisotyö ole erityisen yleistä uusilla toimintakentillä.\nVastaajia pyydettiin merkitsemään tärkeysjärjestykseen kunnallisen nuorisotyön pääkohderyhmät asteikolla 1. tärkein – 6. vähiten tärkein. ’Tärkeimmäksi’ kohderyhmäksi valikoitui 13–15-vuotiaat (61 prosenttia vastaajista koko maassa). Noin 24 prosenttia vastaajista nimesi 16–18-vuotiaat tärkeimmäksi kohderyhmä, kun koko maassa vain 12 prosenttia nimesi sen tärkeimmäksi ryhmäksi.\nVastaajia pyydettiin arvioimaan kunnan nuorisotyön palveluja kouluarvosanalla 4-10. Vastaukset osoittavat, että arvostus omaa työtä kohtaan on kunnallisessa nuorisotyössä kasvanut huomattavasti. Etelä-Suomen alueen arviointikyselyn vastaajista kukaan ei antanut kuntansa nuorisotyön palvelulle arvosanaa 4 eikä 5. Hyvän arvosanan (7 ja 8) antoi kaksi kolmesta vastaajasta. Kiitettäväksi (arvosanat 9 ja 10) kuntansa nuorisotyön arvioi kolmannes vastaajista, kun koko maan osalta vain neljännes arvioi omat palvelunsa kiitettävällä arvosanalla. Vuoden 2008 peruspalvelujen arvioinnin (2008, 172) mukaan hieman alle puolet alueen kuntien vastaajista koki, että nuorisotyön palvelut oli järjestetty kunnassa hyvin. Tyydyttäväksi tilanteen arvioi 43 prosenttia vastaajista, erinomaiseksi 5 prosenttia ja huonoksi 4 prosenttia vastaajista.\nKuvio 12.5.1. Etelä-Suomen (ESAVI) alueen kunnissa saatavilla olevat nuorisotyön palvelut verrattuina koko maan tilanteeseen\nKuvio 12.5.2. Nuorisotyön toimintamuotoja maakunnittain


Tanja Illukka - Petri Kekoni Company\nOlen valmistunut Teatterikorkeakoulusta tanssitaiteen maisteriksi vuonna 2003. Tanssijan ja koreografin työssä minua kiinnostaa liike. Haluan tanssijana olla välittäjänä teoksen maailman ja yleisön välillä, haluan tanssia niin kirkkaasti ja tarkasti, että teoksen syvin olemus pääsee esille.\nTanssijan urani aikana olen työskennellyt usean merkittävän suomalaisen koreografin kanssa. Heistä pitkäaikaisimpia yhteistyökumppaneitani ovat koreografit, Petri Kekoni, Ismo-Pekka Heinkinheimo, Favela Vera Ortiz ja Heidi Masalin.\nPitkäaikainen yhteistyöni Petri Kekonin kanssa alkoi vuonna 2005 teoksella Hämärän hohde. Seuraavina tulivat Absoluutti 2007, MEVOTH – miksi emme voi olla tässä hetkessä 2008, Teon teesejä 2011, 2017, Non-Linear 2014, 2015, Kolmen pysäkin kautta 2015, Pysähdys – taiteen pimeä aine 2016 ja viimeisin teos 369° vuodelta 2019.\nOlen tanssinut koreografi Ismo-Pekka Heikinheimon teoksissa vuodesta 2006 lähtien, viimeisin yhteistyömme on teos Anybody´s Architecture: Some Body vuodelta 2019. Koreografi Favela Vera Ortizin kanssa olen työskennellyt vuodesta 2005 lähtien. Vuonna 2018 koreografioin yhdessä koreografi Heidi Masalinin kanssa lapsille suunnatun nykytanssiteoksen Kastor & Pollux, joka valittiin vuoden 2018 pikku ITU- teokseksi.


Villalankasarvikuono: Sukkia ja rukkikuvia\nTuli taas tehtyä sukat sillä tavalla puolihuolimattomasti, että olin itsekin yllättynyt, kun piti kaivaa päätelyneula esiin. Aiemmin vastustin termiä aivoton neulominen, mutta kai minun täytyy myöntää, että kun tekee tarpeeksi monta kertaa samaa neuletta, se tulee neulottua lopulta melkein kokonaan ajattelematta. Toki silmukat pitää laskea luodessa ja kantapäätä kääntäessä, mutta muuten ei tarvitse suunnitella ja miettiä.\nProjekti: Step Easy Socks (Ravelry)\nLanka: Violettikirjava Austermann Step Easy\nMenekki: 76 grammaa\nFiilis: Täydelliset sukat! Aivan täydelliset.\nMalli on tuttua ja turvallista perussukkaa omasta päästä sillä perinteeksi muodotuneella ranskalaisella kantapäällä. Stepin ohuuden vuoksi laitoin varteen 70 silmukkaa ja terään 68 silmukkaa, sillä tavallinen 64 silmukkaa olisi varmasti kiristänyt tiukan käsialani vuoksi. Olin jo unohtanut, miten mukavaa lankaa Step on neuloa. Täytynee täydentää pätkärääkättyjen sukkalankojen osalta lankavarastoani nyt kun olen vähän kaupungissa. Ennen lähtöä ostamani kirjavat langat olen jo neulonut. Toivottavasti pian iskee sukkaplääh, sillä sukka ei kulu samaa vauhtia, kun niitä neulon.\nHuomasitteko kuvausrekvisiitan? Pääsin piipahtamaan kotona ja mikä parasta Romy Ruususeni luokse. Oli kyllä jonkin asteinen kulttuurishokki palata kaupunkiin, mutta onneksi minulla on koko juhannus aikaa rentoutua ja toipua matkan rasituksista. Matkarukille tuli ensimmäiset seitsemisensataa kilometriä matkaa taitettua. Rautatieasemalla ulkoilutin Lilyä ja täytyy sanoa, että ulkona kauniissa kesäsäässä kehrääminen se on sitä jotakin. Romya ei koskaan tule ulkoilutettua, kun hän on niin raskas ja hankala kantaa, mutta toisaalta kehruuominaisuudet ovat ylivoimaiset Lilyyn verrattuna.\nLaitoin rakkaani ihan yhteiskuvaankin. Kuvakulma hämää sopivasti, sillä Lily on aivan kääpiön näköinen Romyn rinnalla. Ovat he vaan niin kauniita. Kuinkahan kauan rukkikuume pysyy poissa? Aura nimittäin sopisi hienosti nykyisten rinnalla, vai mitä?\nTunnisteet: matkarukki, rukki, Step, sukat\nKauniit sukat! :) Kehräsitkö junassa? (jos siis junalla matkustit) Se voisi olla kanssamatkustajista mielenkiintoista. Itse olen junassa virkannut, neulonut ja ristipistellyt, jostain blogista luin, että joku oli nyplännyt pitsiä junamatkalla (siis niillä sukkuloilla). Mutta onkohan kukaan kehrännyt? :)\n22. kesäkuuta 2013 klo 13.47\nKiitos. Junassa en kehrännyt, mutta katselin kyllä, että Lily olisi ehkä juuri ja juuri mahtunut pikajunassa penkkien väliin. Pendolinossa tai IC:ssä tuskin olisi onnistunut. PC-paikalla ehkä tai, jos penkit ovat vastakkain. Uskon, että huomiota olisi tullut enemmän kuin tarpeeksi. En erityisemin kaivannut huoniota, sillä olen rukkeineni saanut työpaikalla ihan tarpeeksi huoniota.\n22. kesäkuuta 2013 klo 14.00\nKivan näköiset perussukat, nätti väri :)\n22. kesäkuuta 2013 klo 20.09\nHei. Ihan olen kireessä, olen luullut että sillä "vanhanajanrukilla" vieläkin kehrätään. Mie oon kyllä ihan jäljessä ajan kehityksestä:)\nSukkaset on ihanat ja väri miellyttää.\n22. kesäkuuta 2013 klo 21.22\nTuomontupa käsitöitä: Tietysti toimivalla vanhalla vinorukillakin voi kehrätä, mutta minä olen tällainen rusinat pullasta -kehrääjä ja panostin välineisiin. Rukit ovat tietenkin kalleimmasta päästä ja mahdollisimman laajalla valikoimalla ominaisuuksia ja laajennusmahdollisuuksia. ;)\n23. kesäkuuta 2013 klo 8.47\nOn ne rukkineitoset niin nättejä että :D\nHei, rukkisi ovat tosi kauniita, mie en vain ole aiemmin kiinnittänyt asiaan huomiota, että nykyaikaistettuja ovat rukitkin:)\n1. heinäkuuta 2013 klo 13.23\nTuomontupa käsitöitä: Kiitos. Tällaisia moderneja rukkia on sen verran harvassa, että suurin osa ihmisistä ei ole koskaan nähnyt tällaisia edes kuvissa.\n1. heinäkuuta 2013 klo 17.04


Vakuutuslääkäri | Lääkäriliitto - Lääkärin etiikka -kirja\nVakuutuslääketieteen asiantuntemuksella tavoitellaan ratkaisujen tasapuolisuutta. Totuudenmukainen arviointi on vakuutuslääketieteen perusta. Käsiteltäviin asioihin liittyvät taloudelliset intressit eivät saa vaikuttaa vakuutuslääkärin ratkaisuihin.\nVakuutuslääkäri on riippumaton asiantuntija, joka perustaa ratkaisunsa lääketieteeseen ja kulloinkin sovellettavaan vakiintuneeseen ratkaisukäytäntöön.\nPotilaalla on oikeus tietää, mihin ratkaisu perustuu.\nMIHIN VAKUUTUSLÄÄKÄREITÄ TARVITAAN?\nYleisten oikeusperiaatteiden mukaisesti etuuden myöntäjällä on oikeus itse varmistua maksun aiheellisuudesta. Tämä koskee niin vakuutuksen hakemista kuin korvauksen maksamistakin, ja yhtä hyvin julkista sosiaalivakuutusta kuin yksityistä vakuutustoimintaa. Vakuutus- ja korvausratkaisuissa osapuolina ovat vakuutuksen hakija, vakuutettu tai vahingonkärsijä ja vakuutuslaitos. Hoitava lääkäri ja vakuutuslääkäri ovat asiantuntija-asemassa. Vakuutuslaitoksen tai -yhtiön päätös perustuu lakeihin ja vakuutusehtoihin ja on viime kädessä juridinen.\nHoitavan lääkärin ja vakuutuslaitoksen asiantuntijalääkärin työnjaolla varmistetaan, ettei hoitava lääkäri joudu vaihtamaan roolia potilaansa auttajasta hänen vakuutusetuuksiensa ratkaisijaksi. Vakuutuslääkärin tehtävänä on suhteuttaa saatu lääketieteellinen tieto kulloinkin sovellettaviin säädöksiin.\nVakuutustoiminta tarvitsee lääketieteellisiä tietoja ratkaisujen pohjaksi. Vaikka hoitavalla lääkärillä on parhaat edellytykset arvioida potilaansa lääketieteellistä tilaa ja hoitoa, hän ei voi eikä hänen tarvitse hallita kaikkia vakuutuksiin liittyviä vaatimuksia. Kuhunkin vakuutus- tai korvauslajiin erikoistuneet vakuutuslääkärit sitä vastoin tuntevat sovellettavat säännökset ja vakiintuneen ratkaisukäytännön ja voivat täten hoitavan lääkärin antamien tietojen pohjalta antaa asiantuntija-arvionsa ratkaisijoiden käyttöön. Tällä menettelyllä varmistetaan asiakkaiden yhdenvertainen kohtelu.\nMITÄ VAKUUTUSLÄÄKETIEDE ON?\nVakuutuslääketieteessä sovelletaan lääketieteellistä tietoa lakisääteisen ja vapaaehtoisen vakuutuksen oikeudellisiin käsitteisiin. Säännöstöt ovat monimutkaisia ja vakuutuslääkärit ovat yleensä erikoistuneet tiettyyn vakuutuslajiin tai -lajeihin. He arvioivat vakuutuslajin mukaisesti neljää asiakokonaisuutta: työ- ja toimintakykyä (työkyvyttömyys), syy-seuraussuhdetta (vahinkovakuutus), riskiä (sairauskulu- ja henkivakuutus) ja haittaa (tapaturma- ja liikennevakuutus).\nMITEN VAKUUTUSLÄÄKÄRIT KOULUTETAAN?\nVakuutuslaitokset tarvitsevat lääketieteen erikoisalojen tietämystä yhdenmukaisen ratkaisukäytännön pohjaksi. Vakuutuslaji vaikuttaa siihen, mitä asiantuntemusta tarvitaan. Tapaturmavakuutuksessa valtaosa vakuutuslääkäreistä on ortopedejä ja henkivakuutuksessa sisätautilääkäreitä. Työkyvyttömyyden arvioinnissa tarvitaan usean erikoisalan osaamista. Työterveyshuollon rooli on korostumassa, kun lainsäädännönkin keinoin pyritään jäljellä olevan työkyvyn parempaan hyödyntämiseen ja työurien pidentymiseen. Kussakin vakuutuslajissa on omat erityispiirteensä, joihin vakuutuslaitoksissa työskentelevät lääkärit perehdytetään työpaikallaan.\nSuomen Lääkäriliiton vuodesta 1994 myöntämä vakuutuslääketieteen erityispätevyys syventää erikoislääkärin vakuutusosaamista.\nMITEN RATKAISUT TEHDÄÄN?\nLääkärin työtä vakuutuslaitoksessa ohjaavat samat eettiset periaatteet kuin muitakin lääkäreitä.\nVakuutuslääkäri toimii vakuutus- ja korvausprosessissa asiantuntijana. Lääketieteellisen asiantuntemuksen merkitys voi vakuutuslajin ja sairauden tai vamman vaikeusasteen mukaan olla hyvin ratkaiseva, ja virallisen päätöksentekijän rooli on silloin lähes muodollinen. Esimerkiksi vaikean sairauden tai vamman aiheuttama työkyvyttömyys ei juuri riipu sovellettavasta lakipykälästä, eikä näissä tapauksissa myöskään esiinny erimielisyyttä hoitotahon kanssa. Myös Kelan lääkekorvaukset ovat pääosin lääketieteellisin perustein ratkaistavissa, vaikka säädökset saattavat poiketa esimerkiksi Käypä hoito -suosituksista.\nLääkärin tehtävänä vakuutuslaitoksessa on varmistaa, että ratkaisut noudattavat lääketieteellisesti vakiintunutta ratkaisukäytäntöä siten, että yksittäistapauksissa samat tosiasiat johtavat samaan ratkaisuun. Tämä eritysosaaminen korostuu erityisesti silloin, kun ratkaisuun vaikuttavat muutkin kuin lääketieteelliset seikat, kuten työkyvyttömyyttä arvioitaessa.\nMITEN RIIPPUMATTOMUUS TURVATAAN?\nVakuutuslääkäriä koskevat hallintolain (434/2003) ja muun lainsäädännön esteellisyysmääräykset. (Ks. Lääkärin esteellisyys) Objektiivisuuden turvaamiseksi hän ei voi antaa lausuntoa tai olla päättämässä oman potilaansa asiassa, eikä käsittelemässä omasta ratkaisustaan tehtyä valitusta. Lääkärin tulee jäävätä itsensä, jos hän kokee olevansa tai arvioi ulkopuolisen kokevan hänen olevan esteellinen.\nSuurin osa vakuutuslääkäreistä on osa-aikaisia, ja he antavat asiantuntemuksensa vakuutusjärjestelmän käyttöön vain muutamia tunteja viikossa ja usein virka-ajan ulkopuolella. Tämän vuoksi heitä on vaikea tavoittaa, ja yhteydenpidosta vastaa yleensä laitoksen ylilääkäri tai muu virka-aikana paikalla oleva lääkäri. Kollegoiden kanssa voidaan keskustella vakuutetun suostumuksella. Etuuden hakijalla on halutessaan mahdollisuus saada vakuutuslaitoksen ratkaisuun osallistuvien lääkärien nimet sekä kopiot ratkaisumerkinnöistä. Sen sijaan muutoksenhakuelinten tuomioistuinkäsittelyn sisäiset neuvottelut ovat salaisia, mutta päätöksessä kerrotaan kaikkien ratkaisuun osallistuneiden nimet. Kielteiset päätökset perustellaan mahdollisimman huolellisesti.\nONKO AVOIMUUS ONGELMA?\nKokonaisvaltaista harkintaa edellyttävissä tapauksissa ratkaisu määräytyy kulloinkin noudatettavan lainsäädännön ja vakiintuneen ratkaisukäytännön mukaan. Menettelyä ohjaavat myös muutoksenhakulautakuntien ja tuomioistuinten päätökset. Vaikka lainsäädäntö ja sen perustelut ovat kaikkien saatavissa, järjestelmän ulkopuolisen on vaikeaa tuntea vakiintunutta ratkaisukäytäntöä. Tämä muodostaa avoimuuteen pyrkivässä yhteiskunnassa ongelman. Vaikka järjestelmä sisäisesti toimisi hyvin, ratkaisut voivat ulkopuoliselle näyttäytyä vääriltä.\nKorkeat hylkäysprosentit erityisesti työkyvyttömyyseläkehakemuksissa koetaan yhteiskunnallisena ongelmana sekä usein myös lääkäreiden välisenä ristiriitana. Ongelmaa on yritetty vähentää muun muassa työkyvyttömyyden arviointiprosessia ja kuntoutusta kehittämällä. Avoimuutta ja ymmärrettävyyttä pyritään lisäämään myös entistä yksityiskohtaisemmilla säännöksillä ja lainsäädäntöä uudistamalla.\nHOITAVAN LÄÄKÄRIN JA VAKUUTUSLÄÄKÄRIN TYÖNJAKO\nVakuutuslääketiedettä kritisoidaan avoimuuden puutteesta. Kritiikin mukaan vakuutusjärjestelmä asettaa hoitavan lääkärin ja vakuutuslääkärin roolit vastakkain. Potilaan tutkivalla ja hoitavalla lääkärillä on parhaat edellytykset sekä todeta että dokumentoida sairaudet, vammat ja niiden aiheuttamat toiminnalliset rajoitukset. Kliinisen lääkärintyön yksi välttämätön elementti on lääketieteellisten havaintojen täsmällinen kirjaaminen. Lääkärinlausunnon tarkoituksena on tiivistää olemassa oleva tieto kulloinkin esillä olevaan tarpeeseen ilman, että asiaan kuulumatonta tietoa välitetään. Tämän dokumentaation pohjalta vakuutuslääkäri soveltaa tietoa vakuutuslajin ratkaisukäytäntöön, siis juridiseen normiin.\nEsimerkiksi työkyvyttömyyttä arvioitaessa hoitava lääkäri kuvaa potilaansa sairaudet ja vammat sekä niistä aiheutuvan toimintakyvyn alentuman. Vakuutuslääkärin tehtävänä on suhteuttaa tämä tieto kulloinkin sovellettavaan ratkaisukäytäntöön, joka perustuu muihinkin kuin lääketieteellisiin tietoihin. Työkyvyttömyys määritellään eri laeissa noin seitsemällä eri tavalla, ja myös ratkaisujen juridiset perusteet voivat olla erilaisia lääketieteestä riippumatta.\nYleistyvä käytäntö on, että kliininen erikoislääkäri kuvaa sairauden ja sen aiheuttamat rajoitteet ottamatta kantaa työkykyyn. Työkyky arvioidaan sitten työterveyshuollossa, joka suhteuttaa sairauden aiheuttamat rajoitteet työn sopeuttamismahdollisuuksiin ja ammatillisen kuntoutuksen tarpeeseen. Varsinainen työkyvyttömyysratkaisua puoltava lausunto kirjoitetaan vasta, kun kuntoutusmahdollisuudet on selvitetty. Näin kukin lääkäri voi keskittyä omaan osaamisalueeseensa, ja lopputulos on useimmiten myös hakijan kannalta paras mahdollinen.\nONKO TIEDONSAANNISSA ONGELMIA?\nLakisääteisessä sosiaalivakuutuksessa vakuutuslaitoksen oikeus saada ratkaisussa tarvittavat tiedot on varmistettu lailla. Sen sijaan yksityisvakuutuksen puolella vakuutuslaitoksen tiedonsaantioikeus on joissakin tapauksissa vaikeaa. Näissä tilanteissa näyttää olevan ristiriita potilaan oikeuksien ja lääkärin salassapitovelvollisuuden kanssa. Erityisesti sairauskuluvakuutuksissa syntyy hankalia tilanteita, kun vakuutuksesta haetaan korvausta sairaudesta, joka on vakuutussopimusta solmittaessa jätetty ilmoittamatta. Tässä vakuutuslajissa ei ole harvinaista, että vakuutusta ostettaessa aiemmat sairaudet unohtuvat, kun tiedossa on, että niiden ilmoittaminen vähentäisi korvauspiiriä tai peräti johtaisi vakuutushakemuksen hylkäämiseen. Jos vakuutuslaitoksen tiedonsaantioikeutta vakavasti rajoitettaisiin, tällaisten vakuutusten myöntäminen kävisi mahdottomaksi. Tässä, kuten monessa muussa yhteiskunnallisessa kysymyksessä, joudutaan punnitsemaan vastakkain kahta tärkeää oikeutta eikä yksiselitteistä vastausta ole.\nMITEN RATKAISUJEN LAATUA VALVOTAAN?\nVakuutuslääkäreitä valvoo sosiaali- ja terveysministeriön vakuutusosasto. Vakuutuslääkärien toimeksiantaja on vakuutuslaitos eikä hoitojärjestelmä tai vakuutettu.\nVakuutusyhtiöt ja -laitokset seuraavat omaa toimintaansa laatujärjestelmiensä mukaisesti. Kehittyneet tietojärjestelmät mahdollistavat sisäisen valvonnan, kun ratkaisut on dokumentoitu ja voidaan arvioida jälkikäteen. Erityisesti valitukset ja muutoksenhaun päätökset ovat seurannan kohteena.\nLääkäreitä toimii myös muutoksenhakulautakunnissa ja vakuutusoikeudessa, joissa he toimivat tuomarin valan vannoneina jäseninä. Tässä ominaisuudessa he osallistuvat täysivaltaisesti koko päätöksentekoon. Heitä koskevat myös tuomareita koskevat säädökset muun muassa esteellisyydestä. Sama lääkäri ei esimerkiksi voi ratkaista asiaa sekä vakuutuslaitoksessa että muutoksenhakuelimissä. Esteellisyyden tulkinta on tiukentunut siten, ettei ratkaisuun osallistuva jäsen saa objektiivisesti arvioiden edes näyttää esteelliseltä. Kyseessä on hakijan kannalta tärkeä oikeusperiaate, mutta liiallisuuksiin vietynä se voi aiheuttaa ongelmia asiantuntemuksen saatavuudessa.\nTiililä U. Auttajista lausuntoautomaateiksi? Lääkäreillä keskeinen rooli etuuksista päätettäessä. Duodecim 2008;124:896–90.1\nJuntunen J jne. Syrjäytyneet kansalaiset vakuutuslääketieteen näkökulmasta. Suomen Lääkärilehti 2002;27:5207–13.


Keikkailevan HUSsilaisen palkkio? Hälytysrahasta jne - Edunvalvonta ja työsuojelu - Hoitajat.Net\nKeikkailevan HUSsilaisen palkkio? Hälytysrahasta jne\nEli kiinnostaa siis tällainen, että jos on määräyskirjalla HUSin tiettyyn yksikköön, niin miten menee korvaukset (ylityö? hälytysraha? jne) jos tekee keikkaa HUSille, mutta ei sinne omaan yksikköön?\nJostain luin että kaikki keikat lasketaan ylitöiksi, ja niistä sitten sen mukainen korvaus.\nSaako siitä vielä jotain muutakin kipukorvausta? Saako hälytysrahaa vain kun tekee omaan yksikköön (siis omalle osastolle? Saman alan yksikköön? Samaan sairaalaan? Koko HUSin alueella?)\nAhneesti laskeskelee että tekeekö yhtään mitään muuta kuin pakolliset työt :nauraa:\nJos tekee keikkaa muualle kuin omaan yksikköön, mutta palkanmaksaja pysyy samana, niin ylitöitähän ne on. Tästä kannattaa kysyä työnantajalta etukäteen ennen kuin menee keikkailemaan naapuriosastolle, sillä työnantaja ei tunnetusti mielellään halua teettää ylitöitä. Samalla kannattaa pitää huoli, että viikkolevot tulevat täyteen, sillä muuten voi tulla taas pomoilta noottia.\nHälytysrahaa ei makseta muutoin kuin jos sinut hälytetään omaan yksikköösi töihin, sillä muissa yksiköissä olet keikkalainen ja keikkalaisille ei Hus maksa hälytysrahaa.\nTästä kannattaa kysyä työnantajalta etukäteen ennen kuin menee keikkailemaan naapuriosastolle, sillä työnantaja ei tunnetusti mielellään halua teettää ylitöitä. Samalla kannattaa pitää huoli, että viikkolevot tulevat täyteen, sillä muuten voi tulla taas pomoilta noottia.\nKiitos, tuli taas tässäkin huomionarvoinen asia. Jotenkin jäänyt kyllä hämärän peittoon nämä viralliset osuudet suhteesta työnantajan kanssa jne.. pitäisi varmaan pikkuhiljaa alkaa opiskella niitäkin.\nVarmaan omalta osastolta löytyy niin paljon hälyä ja tuplaa tänä kesänä kuin vaan jaksaa tehdä, eli ei varmaan tarvi paljon muilla osastoilla norkoilla. Mutta pitihän tämäkin kysyä ennen kuin suostuu mihinkään.\nTässä kyllä yksikkökohtaisia eroja, nimimerkillä tässä listassa 48 tuntia ylityötä + 1 rahana maksettu viikkolepo.\nTotta, meilläkään ei taida pomoja enää kiinnostaa meneekö kelläkin ylitöiksi vai ei kunhan saadaan väkeä riittävästi vuoroon.\nPaljonko HUS:lla tuo hälytysraha on? Saako sitä, jos jää aamuvuorosta tekemään iltapuutosta? Mites noi ylityökorvaukset, missä vaiheessa alkaa pyöriä 100% korvaus? Olen vielä vähän pihalla näistä, keikkaa kun vain tehnyt. :D\n-Jos pitää jäädä esim. aamuvuorosta iltavuoroon kuuluu tuo korvaus saada, olikohan se 47 euroa.\nYlityötunteja piti olla aika paljon jotta saisi 100% korvauksen, valitettavasti en muista kuinka paljon.\nJos olet määräyskirjalla, saat 47€ hälyrahaa. Jos olet keikkalainen, et saa kuin ylityötunnit.\nKesän olen määräyskirjalla. Jippii! :D\nPaljonko HUS:lla tuo hälytysraha on? Saako sitä, jos jää aamuvuorosta tekemään iltapuutosta? Mites noi ylityökorvaukset, missä vaiheessa alkaa pyöriä 100% korvaus? Olen vielä vähän pihalla näistä, keikkaa kun vain tehnyt. :)\nKyllä mä olen ainakin saanut hälytysrahankin, vaikka keikkaa olen tehnyt. Ja HUS:ssa vielä. 8 tunnin jälkeen saa 150% 4h ja sitten 200%. Siis keikkalaisena.\nAika paljon tuntuu käytännöt vaihtelevan Husin sisällä. Mä tein virkavapaalla ollessani keikkaa omalle osastolle niin mulle tylysti sanottiin, että ei keikkalaisille hälytysrahaa makseta. No, ylityötunteja tuli kuitenkin ihan kivasti koska olin Husin palveluksessa virkavapaalla ollessani. Tosin vaikka tein toimistotyötä toimistotyöaikaan, niin kuitenkin mun työaikamuoto oli muodollinen jaksotyö jolloin ylityötuntien saaminen oli työn alla.


Lue lisää about Syötäväksi kasvatetut – Miten ruokasi eli elämänsä\nLue lisää about Kuluttajanurkka 4/2012\nViihtyisä ruokapaikka, jonka listalla on kokonainen sivu kasvisruokia. Iltaisin usein täynnä, joten suositellaan käymään päiväsaikaan tai varaamaan pöytä.\nLue lisää about Viron ravintolavinkkejä\nPouttu Onni Tofu kasvisnakki on kotimainen soijanakki, joka sisältää proteiinia 11 g sataa grammaa kohden. Pakkauskoko on 280 g ja yhdessä pakkauksessa on seitsemän nakkia. Tuote tulee jo ennestään markkinoilla olevan Tofu kasvisgrillerin rinnalle.\nFindus Quinoa Salad on valkosipulilla, chilillä ja sitruunalla maustettu kasvisateria tai lisäke. Tuotetta suositellaan lisäkkeeksi esimerkiksi falafel-pyöryköille tai kasvispihveille ja sitä myydään 600 g:n pakkauksessa. Niin ikään lisäkkeeksi sopii Pirkan kesäinen raastesalaatti, joka on sekoitus porkkana-, kaali- ja ananasraastetta. Pakkauskoko on 300 g.\nLue lisää about Kuluttajanurkka 3/2012\nLue lisää about Virolainen vegaanikeittiö\nCafé Veganissimo rantautui Sörnäisiin\nToim. huom. Veganissimon ravintola on suljettu toistaiseksi.\nPitkään festivaaleja kiertänyt pitopalveluyritys Veganissimo on avannut lounaskahvilan Helsingin Kurviin.\nVeganissimon Mari Kosonen ja Simo Ruottinen ovat tunnettuja erityisesti festareita ja tapahtumia kiertävästä kojustaan, josta saa maan maukkaimmat kasvishampurilaiset. Myös juhlaruokailujen järjestämisestä heillä on paljon kokemusta.\nPariskunnan uusi aluevaltaus on Sörnäisiin alkukeväällä avattu kahvila-lounasravintola Café Veganissimo. Koska työpaikkani sijaitsee mukavan kävelymatkan päässä Sörnäisistä, tästä on jo ehtinyt muodostua minulle vakilounaspaikka. Lounaideni taso on tämän ravintolan myötä noussut huikeasti, mutta myös lounastaukojeni pituus on ikävästi venähtänyt.\nLue lisää about Café Veganissimo rantautui Sörnäisiin


Kasvimaahan ei tarvitse sijoittaa paljon rahaa. Siemenet joutuu yleensä ostamaan. Valmiiksi itäneitä perunoita saattaa kevätpuolella löytyä niinkin läheltä kuin omasta jääkaapista. Monivuotisten kasvien juuripaakkuja voi jakaa ja niitä voit kysellä vaikka naapureilta. Kompostoitua lantaa voi ostaa, mutta ilmaista typpilannoitetta saa tehtyä nokkosista. Ämpärillinen nokkosia ja kuusi ämpärillistä vettä laitetaan saaviin ja annetaan seistä 4-12 päivää. Litkulla lannoitetaan pari kertaa viikossa muutaman viikon ajan. Haju muistuttaa viikon ryypännyttä, housuunsa paskantanutta punkkaria.\nEnsimmäisenä syötävää alkoi saada ruohosipulista ja salaatista. Pavut eivät jostain syystä itäneet ollenkaan. Todennäköisesti pulut söivät siemenet. Täytyy seuraavan kerran laittaa harso päälle heti kylvön jälkeen. Herneitä tuli jonkin verran ja minttuja runsaasti. Perunoitakin tuli oikein mukavasti, mutta niihin olivat ankeroiset syöneet koloja. Ankeroiset ovat sentin-kahden pituisia yököttäviä matoja, eikä niistä pääse myrkyttämättä eroon. Perunat pystyi syömään kunhan leikkasi huonot kohdat pois. Persiljakaan ei itänyt, sillä joku käytti persiljapenkkiä jatkuvasti oikopolkuna. Raparperia tulee seuraavana vuonna varmasti enemmän, kunhan se toipuu siirtämisen aiheuttamasta järkytyksestä.\n-hiilidioksidia ja happea -ravinteita (typpeä, kaliumia, fosforia, kalsiumia, magnesiumia, rautaa, kuparia, sinkkiä, molybdeeniä...)


Tietosuojaseloste / Yksityisteiden yhteyshenkilörekisteri - PDF Ilmainen lataus\nDownload "Tietosuojaseloste / Yksityisteiden yhteyshenkilörekisteri"\n1 Kuopion kaupunki Selvitys 1 (5) Tietosuojaseloste / Yksityisteiden yhteyshenkilörekisteri Seloste henkilötietojen käsittelytoimista ja rekisteröidyn oikeuksista EU:n yleinen tietosuoja-asetus (2016/679) 1 Rekisterin nimi Yksityisteiden yhteyshenkilörekisteri 2 Rekisterinpitäjä Kuopion kaupunki ( ) 3 Rekisteriasioista vastaava henkilö (rekisterinpitäjän edustaja) Kuopion kaupunki Kaupunkiympäristön palvelualue Rakentamisen ja kunnossapidon palvelut Kunnossapitopäällikkö Jere Toppinen Suokatu 42, Kuopio Puh (vaihde) Sähköposti:jere.toppinen[at]kuopio.fi 4 Yhteyshenkilöt rekisteriasioissa Rakentamisen ja kunnossapidon palvelut / Kunnossapitoyksikkö Yksityistieasiat Terhi Leppänen Suokatu 42, Kuopio Puh (vaihde) Sähköposti:terhi.leppanen[at]kuopio.fi\n2 Kuopion kaupunki Selvitys 2 (5) 5 Organisaation nimittämä tietosuojavastaava Merja Merikoski merja.merikoski(at)kuopio.fi 6 Henkilötietojen käsittelyn tarkoitukset ja käsittelyn oikeusperuste Rekisterin henkilötietojen käsittelyn tarkoituksena on yhteydenpito tiekuntiin. Lakiperusteet Laki yksityisistä teistä EU:n yleisen tietosuoja-asetuksen 6 artiklan kohta - 1 c: käsittely on tarpeen rekisterinpitäjän lakisääteisen velvoitteen noudattamiseksi. Tietoja voi käyttää myös rekisterinpitäjän oman toiminnan suunnittelu-, kehittämis- ja tilastointitarpeisiin. 7 Rekisterin tietosisältö Tiekunnan yhteyshenkilön ja mahdollisen valtuutetun tiedot: - nimi - yhteystiedot (osoite, puhelin, sähköposti) Yksityistiehen liittyvät tiedot - tienkunnan nimi ja tien ulottuvuus - tiekunnan pankkiyhteys - tiekunnan kustannustiedot - tietä koskevat päätökset - tielle myönnetyt avustustiedot Tietojen julkisuus ja salassa pidettävyys Tiedot ovat osittain salassa pidettäviä Salassapidon perusteet Viranomaisen toiminnan julkisuudesta annetun lain (24.1 ) ja henkilötietolain (11 13 ) mukaiset henkilötietojen salassapitoa koskevat säännökset.\n3 Kuopion kaupunki Selvitys 3 (5) 8 Henkilötietojen säännönmukaiset luovutukset Tiekunnan yhteystiedot välitetään maanmittauslaitokselle, joka on Yksityistielain mukaan rekisterinpitäjä. Tietoja ei luovuteta suoramarkkinointiin eikä EU:n tai ETA:n ulkopuolelle. 9 Tietojen säilytysajat Yksityisteihin liittyvät tiedot säilytetään pysyvästi. Kunnossapitoavustusten tiedot säilytetään 10 vuotta ja perusparantamisavustusten tiedot säilytetään pysyvästi. 10 Henkilötietojen tietolähteet - Tiekunnan täyttämä avustushakemus (e-lomake) - Maanmittauslaitos 11 Rekisterin ylläpitojärjestelmät ja suojauksen periaatteet A Sähköiset ylläpitojärjestelmät - E-lomake - Yksityistierekisteri - D360-asianhallinta B Manuaalinen aineisto Paperimuotoiset hakemukset ja niiden liitteet sekä avustuspäätökset ennen D360-asianhallinnan sähköisen arkistoinnin käyttöönottoa. Tietojen suojauksen periaatteet Jokainen käyttäjä hyväksyy tietojen ja tietojärjestelmien käyttö- ja salassapitositoumuksen. A Sähköinen aineisto Tietotekniset laitteet sijaitsevat suojatuissa ja valvotuissa tiloissa. Palveluihin liittyvissä sopimuksissa on määritelty tekniseen ympäristöön liittyvät vaatimukset. Tietojärjestelmien ja tiedostojen käyttöoikeudet perustuvat henkilökohtaisiin käyttöoikeuksiin ja niiden käyttöä valvotaan. Rekisteritietojen käyttöoikeudet myönnetään tehtäväkohtaisesti.\n4 Kuopion kaupunki Selvitys 4 (5) B Manuaalinen aineisto Arkistoissa ja yksiköissä on kulunvalvonta ja ovien lukitus. Arkistotiloihin pääsy on vain henkilökunnalla. 12 Tietojen tarkastusoikeus (EU:n yleisen tietosuojaasetuksen artikla 15, henkilötietolaki ) Rekisteröidyllä on oikeus saada rekisterinpitäjältä vahvistus siitä, että häntä koskevia henkilötietoja käsitellään tai että niitä ei käsitellä. Rekisterinpitäjän on toimitettava pyynnöstä jäljennös käsiteltävistä henkilötiedoista. Jos rekisteröity pyytää useampia jäljennöksiä, rekisterinpitäjä voi periä niistä hallinnollisiin kustannuksiin perustuvan kohtuullisen maksun. Rekisterinpitäjän on toimitettava tiedot ilman aiheetonta viivytystä ja joka tapauksessa kuukauden kuluessa pyynnön vastaanottamisesta. Määräaikaa voidaan tarvittaessa jatkaa enintään kahdella kuukaudella ottaen huomioon pyyntöjen monimutkaisuus ja määrä. Rekisterinpitäjän on ilmoitettava rekisteröidylle tällaisesta mahdollisesta jatkamisesta kuukauden kuluessa pyynnön vastaanottamisesta sekä viivästymisen syyt. Jos rekisterinpitäjä ei toteuta toimenpiteitä rekisteröidyn pyynnön perusteella, rekisterinpitäjän on ilmoitettava viipymättä ja viimeistään kuukauden kuluessa pyynnön vastaanottamisesta rekisteröidylle syyt siihen ja kerrottava mahdollisuudesta tehdä valitus valvontaviranomaiselle ja käyttää muita oikeussuojakeinoja. Omien tietojen saanti pyynnön perusteella sekä EUn yleisen tietosuojaasetuksen 13 ja 14 artiklan nojalla toimitetut tiedot ja kaikki ja 34 artiklaan perustuvat tiedot ja toimenpiteet ovat maksuttomia. Jos rekisteröidyn pyynnöt ovat ilmeisen perusteettomia tai kohtuuttomia, erityisesti jos niitä esitetään toistuvasti, rekisterinpitäjä voi joko - periä kohtuullisen maksun ottaen huomioon tietojen tai viestien toimittamisesta tai pyydetyn toimenpiteen toteuttamisesta aiheutuvat hallinnolliset kustannukset tai - kieltäytyä suorittamasta pyydettyä toimea. Näissä tapauksissa rekisterinpitäjän on osoitettava pyynnön ilmeinen perusteettomuus tai kohtuuttomuus. Tietopyyntö osoitetaan rekisterin yhteyshenkilölle ja lähetetään sähköpostilla osoitteella kirjaamo(at)kuopio.fi, kirjeenä osoitteella PL 228, KUOPIO tai toimitetaan Kaupunginkansliaan, käyntiosoite Tulliportinkatu 31.\n5 Kuopion kaupunki Selvitys 5 (5) 13 Oikeus tiedon oikaisemiseen (EU:n yleisen tietosuoja-asetuksen artikla 16, henkilötietolaki 29 ) Rekisteröidyllä on oikeus vaatia, että rekisterinpitäjä oikaisee ilman aiheetonta viivytystä rekisteröityä koskevat epätarkat ja virheelliset henkilötiedot. Puutteelliset tiedot rekisteröidyllä on oikeus saada täydennetyiksi, muun muassa toimittamalla lisäselvitystä. Se, onko tiedoissa puutteellisuuksia, ratkaistaan ottamalla huomioon rekisterin henkilötietojen käsittelyn tarkoitus. Jollei rekisterinpitäjä hyväksy rekisteröidyn vaatimusta tiedon oikaisemista, hänen on annettava asiasta kirjallinen todistus. Todistuksessa on mainittava myös ne syyt, joiden vuoksi vaatimusta ei ole hyväksytty ja kerrottava mahdollisuudesta tehdä valitus valvontaviranomaiselle ja käyttää muita oikeussuojakeinoja. Oikaisupyyntö osoitetaan rekisterin yhteyshenkilölle ja lähetetään sähköpostilla osoitteella kirjaamo(at)kuopio.fi, kirjeenä osoitteella PL 228, KUOPIO tai toimitetaan Kaupunginkansliaan, käyntiosoite Tulliportinkatu Muut mahdolliset oikeudet (EU:n yleisen tietosuojaasetuksen artikla 77) Rekisteröidyllä on oikeus tehdä valitus valvontaviranomaiselle, jos rekisteröity katsoo, että häntä koskevien henkilötietojen käsittelyssä rikotaan tätä asetusta, sanotun kuitenkaan rajoittamatta muita hallinnollisia muutoksenhakukeinoja tai oikeussuojakeinoja. Jere Toppinen kunnossapitopäällikkö Asiakirja on allekirjoitettu koneellisesti Kuopion kaupungin asianhallintajärjestelmässä. Allekirjoituksen oikeellisuuden voi todentaa kirjaamosta.


Saksanpaimenkoira Siirin Seikkailut: 06/19/12\nKammottava sikaripunkki ja sen pelko\nViime maanantaina kävimme hakemassa tehosterokotukset ja silloin puhuin viimeksi eläinlääkärille Siirin suunnattomasta vedenlutkutuksesta. Samoin sanoin edellisessä rokotuksessa. Pidin veden kanssa luttamista leikkinä, samoin eläinlääkäri ja oikeastaan kaikki ihmiset, joille asiasta avauduin.\nJoka tapauksessa Siirille ilmestyi keskiviikkona läntti kärsään:\nSunnuntaina kävin kasvattajan luona ja näytin kuonoa. Sikaripunkkihan se, oli tuomio. Voi prkle.\nSoitin maanantaiaamuna luottoeläinlääkärille, joka oli samaa mieltä. Tilanteen tarkkailu oli hänen mielipiteensä.\nTiistaina varasin ajan lähiseudun eläinklinikalle ihan siksi, ettei punkki koskaan ala riehumaan terveessä pennussa, jolla on normaali vastustuskyky ja jolla ei ole stressiä. Halusin selvittää syyn miksi punkki riehuu.\nSiirillä ei ole stressiä ja on varsin normaalin tuntuinen eli aavistelin vedenlutkutuksen olevan jotenkin iho-oireilun taustalla. Joko virtsatietulehdus tai vikaa munuaisissa.\nOtettiin raapenäytteet ihottumasta (päästä, tassuista, kuonosta). Niistä ei löytynyt mitään. Ehkä yksi kappale punkkia hyvällä mielikuvituksella, sanoi tohtori.\n(By the way..Tais koiruus tehdä eläintalon desibeliennätykset. Huusi kuin pistetty sika ja niin että rappaukset putos seinästä...)\nSiippa oli ottanut pissinäytteen pikkasen kyseenalaisella menetelmällä kotosalla...päästänyt takapihalle, luja ote hännästä, kippo alle ja murahdus korvaan. Toinen tiristi pienet hätäpissat. Hätä keinot keksii....\nPissinäytteessä oli proteiinia, verta, epiteelisoluja ja bakteereja eli neitokaisella oli oikein huolella paha virtsatietulehdus. Ollut todennäköisesti ihan meillä olon alusta lähtien :( Siis kaksi kuukautta!!!Siksi jano ja hillitön himo syödä lunta!!!\nEli loppupäätelmä: Pissitulehdus oli pikkuhiljaa alentanut vastustuskykyä ihan kunnolla ja silloin oli sikaripunkit tai mikä lie iskenyt. Toiveena on, että pissitulehdus saadaan hoidettua-vastustuskyky nousee-koiruus ihan itte häätää punkit. Jos niitä nyt on edes alunperin ollutkaan.\nSiirillä on antibioottikuuri ja litkutettava vesimäärä mitataan päivisin ja katsotaan, alkaako se vähentymään.\nEli meillä on ollut hivenen vaisu, kuumeinen 39,5 C (norm. 38-39 C) koira koko ajan. Kipeäksi ja vaisuksi koiraksi se on ollut yllättävän ehtiväinen! :)\nEli kun se parantuu, ei jalkalamput ja niiden johdot ole mitään.\nKattolamppuun on todennäköisesti päästävä! :D\nLähettänyt Siiri + emäntä klo 23.11 Ei kommentteja:


Savustetun sianlihan vatsa poltetut päät | Peaceful Place\ntämä viesti saattaa sisältää affiliate-linkkejä, jotka eivät muuta hintaasi, mutta jakavat jonkin verran provisiota.\nsavustetut possun vatsat palaneet päät ovat vastustamattomia, meheviä suupaloja suussa sulavaa lihaa (samanlaista, jota käytetään pekonin valmistukseen), jota hierotaan mausteissa, höystetään savuisella maulla ja heitetään upeaan grillikastikkeeseen. Syö ne alkupalaksi keihästämällä hammastikuilla, tai heitä ne tacoihin tai salaatteihin, sämpylöiden päälle possun vatsaleiviksi tai nachojen päälle.\nLove your smoker like we do? Muista olla huomaamatta ruskeaa sokeria & Hunajasavustettua Baby Back Ribsiä, Teksasinsavustettua Brisketiä ja savustettua Pulled porkia!\nsavustettua possun vatsaa poltetut päät\nmikä on sianlihan vatsa?\nmillaista puuta minun pitäisi käyttää sian Vatsanpoltettujen päiden savustamiseen?\nHow to make possun vatsa to make burned lates\nlisää loistavia Alkureseptejä palaneita päitä rakastaville\nJos olet joskus aiemmin käynyt grillijuhlassa, on todennäköistä, että olet nähnyt palaneita rintapaloja ruokalistalla sekä maininnan siitä, miten tarjonta on rajallista ja ne loppuvat nopeasti. Se johtuu siitä, että palaneet päät ovat makuisin ja uskomattomin lihanpala, mitä voi ajatella.\nniillä on ainutlaatuinen kuorellisuusominaisuus (pitkän, hitaan savun aiheuttama rapea ulkokuori) ja karamellisoitu kastike, joka tekee niistä tahmaisia, suolaisia, herkullisen täyteläisiä savupaloja.\npossun vatsa palaneet päät ovat hieman erilaisia, mutta muistuttavat reisi palaneita päitä monin tavoin. Tärkeää on, että ne ovat uskomattoman tarjouksen ja täynnä makua. Ne suorastaan sulavat suussa. Rakastamme palvella näitä viileä ja rapea parsakaalisalaatti erinomainen kontrasti texures ja makuja.\nteemme savustetun possun vatsamme Traeger-grillillä ja se on uskomattoman helppo tehdä. Kuten useimmat savustetut lihat, tärkeintä on kypsentää ne hitaasti. Se antaa aikaa rasvan sulaa ja tehdä alas ja jokaisen palan kuutioitu sianlihaa vatsa imeä hämmästyttävä savuinen maku Puupelletit.\njo useamman vuoden ajan Paul ja minä olemme nauttineet lihan polttamisesta Traeger-savustimellamme. Muutama kuukausi sitten Paul sai loistavan idean ja suositteli, että tekisin tupakoimallemme lihalle omistetun kirjoitussarjan nimeltä House of Nash MEATS!\ntähän mennessä olen jakanut Teksasin savustettua rintarintaa, lämminsavulohta, ruskeaa sokeria & honey baby back ribsejä ja savustettua pulled porkia, mutta on mahdollista, että olen säästänyt parhaan viimeiseksi näillä savustetuilla possun vatsapaloilla. Olemme tehneet nämä possun vatsa palanut päättyy lukuisia kertoja nyt, mutta Paul alun perin inspiroi tätä viestiä vindulge, sekä vinkkejä useista muista lähteistä, kun hän oli oppia tekemään possun vatsa palanut päättyy.\nJos porsaan vatsa ei ole tuttu, se on sama lihapala, josta pekoni on tehty. Porsaan vatsa on periaatteessa vain maustamatonta, savustamatonta pekonia. Se tulee sian vatsasta (ei vatsasta, vaan sian alapinnalla olevasta lihanpalasta), ja se on tehty rasva-ja lihakerroksista.\nvaikka paikallisessa ruokakaupassa ei olisi sianlihan mahaa esillä, olen huomannut, että siellä on usein sitä takana, jos teurastajalta kysytään. Etsi pala sianlihaa vatsa niin paljon lihaa kuin mahdollista.\nsianlihan vatsa on ainutlaatuinen, koska se on yksi ainoista proteiineista, joita voi leikata pieniksi puruiksi ja savustaa näin. Sianlihan mahassa olevien rasvakerrosten ansiosta se pysyy kosteana eikä kuivu pitkän, hitaan savun aikana.\ntykkäämme käyttää kirsikkapuuta porsaan vatsamme poltettujen päiden savustamiseen. Olen myös lukenut, että hickory, pekaani, vaahtera, ja melko paljon kaikki hedelmäpuut kuten omena tai persikka ovat hyviä valintoja tämän leikata lihaa, mutta emme ole kokeilleet niitä vielä.\nTrim off the skin and top layer of fat. Voit pyytää lihakauppiasta trimmaamaan ihoa puolestasi, mutta vaarana on, että ne vievät melko paljon päällimmäistä rasvakerrosta. Me haluamme leikata rasvan pois päältä, kun se on melko paksua, mutta jotkut ihmiset rakastavat rasvaa ja haluavat jättää suurimman osan siitä päälle. Suuri osa siitä häviää joka tapauksessa. Et halua leikata kaikkea pois, mutta meidän mielestämme on karsittava joitakin, ellei useimpia, puhtaan rasvan alueita pois. Voit tehdä tämän vain käyttämällä erittäin terävää veistä, jotta viiltoja vaakasuoraan sianlihan vatsan yläosaan, kuorimalla pois ihon ja rasvan pintakerroksen.\nleikkaa liha kuutioiksi. Tähtää 1 1/2 tuuman kuutioihin possun vatsaa. Ne voivat vaikuttaa suurilta, mutta kutistuvat kypsyessään melkoisesti, aivan kuten pekonikin. Kun ne ovat valmiit, possun vatsasi palaneet päät ovat täydellisen pureman kokoisia. Jos possun vatsa on liian liukas viipaloitavaksi helposti, kokeile tunkea se pakastimeen 30 minuutiksi, jotta rasva ehtii hieman kiinteytyä ja viipaloi sitten.\nhiero lihaa kuivalla hangalla. Lorauta kuutioidulle porsaanvatsalle hieman oliiviöljyä ja ripottele sitten reilusti suosikkipossuhierontaa. Yritä peittää jokainen pala sianlihaa vatsaan tasaisesti hieroa, sitten järjestää ne lanka jäähdytys-ja paistotelineeseen. Näin lihakuutiot on helppo saada grilliin ja pois ja se mahdollistaa myös paremman savunkierron kuin possun vatsan laittaminen pannuun alkusavutusta varten.\npolta välillä 225°F-250°F 2 1/2-3 tuntia, kunnes tummanpunainen ja kaunis kuori alkaa muodostua.\nkastele liha. Siirrä possun vatsakuutiot kertakäyttöiseen alumiinipannuun ja lisää BBQ-kastike, voi ja hunaja sekoittaen, jotta possun vatsakuutiot päällystyvät tasaisesti. Näin syntyy haudutusneste,joka antaa savustetulle sianlihan vatsalle tyypillistä tahmeaa makeutta. Peitä pannu foliolla, palauta sitten lautasellinen sianlihan vatsa savustimeen ja keitä vielä 60-90 minuuttia, kunnes liha saavuttaa 200-205°F, kun digitaalinen lihalämpömittari (affiliate-linkki) työnnetään yhden palaneen pään keskelle. Todella kuitenkin, helpoin tapa todella kertoa, jos porsaan vatsa palanut päät tehdään on testata niitä hammastikulla. Jos se menee sisään ja tulee ulos helposti, palaneet päät ovat valmiita.\npoista folio ja keitä vielä 15 minuuttia, jotta kastike paksuuntuu hieman, poista sian vatsasta palaneet päät savustimesta ja tarjoile.\ntähteet lämpenevät todella hyvin seuraavana päivänä. Voit jopa jäädyttää valmiit palaneet päät, sitten lämmittää uunissa ja ne maistuvat silti herkullisilta!\nli> pekoniin kääritty jalapeno poppers\npekonin vihreä sipuli deviled eggs\nmuista seurata minua Instagram, Pinterest, Facebook, ja Twitter lisää hyviä reseptivinkkejä ja ideoita!\nkeittoaika 4 tuntia\nKokonaisaika4 tuntia 10 minuuttia\n4-5 kiloa possun mahaa\n2 rkl karkeaa kosher-suolaa (muista käyttää oikeanlaista suolaa!)\n1 rkl vastajauhettua mustapippuria\n1/2-1 kupillinen suosikkisi BBQ-kastiketta\nleikkaa possun vatsasta nahka ja pintakerros puhtaasta rasvasta pois. Leikkaa liha 1 1/2 sentin kuutioiksi.\nhiero lihaan tihkusadetta oliiviöljyä, yhdistä sitten rub-aineet ja ripottele reilusti lihan päälle hieroen sitä peittämään jokaisen palan.\nAsettele porsaanvatsakuutiot rautalangalle jäähdytys-ja paistotelineelle, aseta sitten savustimeen ja polta 225-250°F välillä 2 1/2-3 tuntia, kunnes alkaa muodostua tummanpunaista ja mukavaa kaarnaa.\nsiirrä porsaanvatsakuutiot kertakäyttöiseen alumiinipannuun ja lisää BBQ-kastike, voi ja hunaja sekoittaen, jotta porsaanvatsakuutiot päällystyvät tasaisesti.\npeitä foliolla, palauta sitten lautasellinen sianlihan vatsa savustimeen ja keitä vielä 60-90 minuuttia, kunnes liha on 200-205°F, kun digitaalinen lihalämpömittari asetetaan palaneen pään keskelle tai kunnes palaneisiin päihin työnnetty hammastikku menee sisään ja tulee ulos helposti.\npoista kelmu ja keitä peittämättömänä vielä 15 minuuttia, jotta kastike paksuuntuu hieman, poista sitten savustimesta possun vatsa palaneina päinä ja tarjoile.\nmäärä annosta kohti:Calories: 703Total Fat: 48gSaturated Fat: 18gTrans Fat: 1gUnsaturated Fat: 28gCholesterol: 169mgSodium: 2816mgCarbohydrates: 22gFiber: 1gSugar: 19gProtein: 44g


2h+k+kph+s , kerrostalo, 673 €/kk, 52,5 m²\nMujkava kaksio Hakalahdessa savuttomassa talossa. Lattiassa kulutusta kestävä linoleum-matto joten myös lemmikit on sallittuja. Lasitettu parveke josta näkymät Torikadulle. Koneellinen ilmanvaihto. Lisätiedot ja esittely SKV Kiinteistönvälitys Oy Markku Ojaniemi 0400-606778 markku.ojaniemi@skv.fi\nlänsi. Olohuoneen kuvaus: Lattiassa linoleum-matto. Makuuhuoneen\nkuvaus: Linoleum matto. Saa pitää lemmikkejä.\nRakennusmateriaali(t): betoni. Olohuoneen lattiamateriaali: muu. Saunan lattiamateriaali: laatta. Saunan seinämateriaali: puu.\nLattiamateriaali: muu. Seinämateriaali: maalattu. Työtaso: laminaatti. Varustus: Linoleum-matto lattiassa.\nAs.Oy Kokkolan Torikatu 8\nKoulu(t): AMK Centria. Keskustan palvelut, lähikauppa 300m päässä.


Elsassin Suomi-seura: toukokuuta 2013\nSuomalainen Johanna Askola on voittanut savaten Ranskan mestaruuden\nLisää tietoa saavutuksesta löytyy täältä, täältä, ja täältä.\nSeuraavaksi Johanna lähtee edustamaan Suomea maailmanmestaruuskisoihin Serbiaan heinäkuussa.\nKun kasvaminen sattuu – mikä on aikuisen tehtävä ?\nVanhemmat, Isovanhemmat, Kummit, Ystävät - mikä on meidän roolimme ja vastuumme lasten ja nuorten tukijoina ja kasvattajina.\nTule kertomaan omista kokemuksistasi, kuuntelemaan ja oivaltamaan.\nPaikka: Ravintola Diligence, 7 rue Marèchal Foch, 67380 Lingolsheim\nAika: Perjantaina 14.6.kello 19.30, Ilmoittautumiset Salmelle: salmeraaska@orange.fr\nJärjestäjä: Ranskan suomalainen ev-lut seurakunta, Lämpimästi tervetuloa !\nSeuran kevätpiknik Parc de Pourtalès -puistossa, Strasbourgissa su 2.6.2013 klo 14:00 alkaen\nSeura järjestää piknikin Parc de Pourtalès -puistossa Strasbourgissa sunnuntaina 2.6.2013 alkaen klo 14:00.\nPiknik järjestetään nyyttikesti -periaatteella siten, että kaikki tuovat jotain syömistä itselle ja muille.\nPyydämme osallistujia ilmoittautumaan seuran spostiin (elsassinsuomiseura gmail.com) ja ilmoittamaan samalla mitä kukin tuo tullessansa.\nAjo-ohjeita etsiville: kätevin tapa on ajaa Rue Mélanien päähän. Parkkipaikka on silloin oikealla ja sisäänkäynti vasemmalla.\nKevään viimeinen kirjailta tiistaina 28.5. klo 19 alkaen\nOsoitteessa: La Maison Scandinave, 5 quai des Pêcheurs, 67000 Strasbourg\nKeskustelemme ainakin seuraavista kirjoista:\n- Rosa Liksomin Finlandia-palkittu romaani Hytti nro 6\n- Virpi Hämeen-Anttilan esikoisromaani Suden vuosi\nAnita ottaa mielellään vastaan ilmoittautumisia numeroon 06 08 86 67 30, jotta voi varata tarpeeksi istuimia. Tarjolla kahvia/teetä/mehua ja osallistujat voivat halutessaan tuoda jotain pientä purtavaa.\nKun kyyhkyset katosivat 14.5.2013 klo 19, JA 16.5.2013 klo 17\nLukupiirin seuraava kirja on Sofi Oksasen Kun kyyhkyset katosivat.\nKirjailta pidetään 14.5.2013 klo 19 osoitteessa: Aquatinte, 5 Quai des Pêcheurs, 67000 Strasbourg\nOsallistujat voivat halutessaan tuoda jotain pientä purtavaa.\nUUTTA: Kirjailija itse puhuu kirjasta torstaina 16.5.2013 klo 17 osoitteessa:\nLibrairie Internationale Kléber, 1 rue Francs Bourgeois, 67000 Strasbourg\nSuomalainen Johanna Askola on voittanut savaten Ra...\nSeuran kevätpiknik Parc de Pourtalès -puistossa, S...\nKevään viimeinen kirjailta tiistaina 28.5. klo 19 ...\nKun kyyhkyset katosivat 14.5.2013 klo 19, JA 16.5....


Povipommi nöyryytti pettämisestä kiinni jäänyttä miestään – hätkähdyttävä yksisarvisasu - Viihde - Ilta-Sanomat\nJuuri nyt: Leijonien viimeinen näyttöpaikka ennen MM-kisoja – Ruotsi meni johtoon päätöserässä\nJuuri nyt: Gazan pommitukset ja raketti-iskut Israeliin jatkuivat lauantaina – siviilit tarttuivat aseisiin Itä-Jerusalemissa\nPovipommi Katie Pricen taannoin pettämisestä kiinni jäänyt aviomies pukeutui vaimonsa promootiotilaisuuteen hätkähdyttävään yksisarvisasuun.\nKatie Price pukeutui itsekin uutuusohjelmansa pressitilaisuudessa yksisarviseksi.Kuva: Elliot / Splash News\nKuuluisa povipommi Katie Price, 37, antoi aviomiehelleen Kieran Haylerille, 29, toisen mahdollisuuden vuonna 2014 sen jälkeen, kun mies oli jäänyt kiinni pettämisestä Pricen silloisen parhaan ystävän Jane Poutneyn kanssa. Brittilehti Daily Mail kirjoittaa, että vaikka Price vaikuttaa antaneen anteeksi miehelleen tämän töppäyksen, mies on edelleen valmis menemään pitkälle pitääkseen kurvikkaan puolisonsa tyytyväisenä.\nHayler suostui pukeutumaan yksisarviseksi Pricen uuden Pony Club -tvohjelman promootiotapahtumaan, joka järjestettiin keskiviikkona Lontoossa. Myös Pricen kymmenenvuotias Junior Andre-poika ja kahdeksanvuotias Princess Tiaamii -tytär olivat mukana tapahtumassa rooliasuihin verhoutuneina.\nPerheellä vaikutti olevan hauskaa yhdessä erikoisiin rooliasuihin sonnustautuneena. Hayler ja Price kuvattiin nauramassa ja vitsailemassa yhdessä hölmöihin asuihin pukeutuneina.\nAsu saattoi ehkä imarrella jollain tavalla kurveistaan tunnettua Pricea, mutta samaa ei voi sanoa aviomies Haylerista, jonka yllä nähtiin kiiltävä, sininen liivi, yksisarvispäähine ja leveät valkoiset housut. Hayler vaikutti kuitenkin ottavan roolinsa lähinnä huumorilla.\nPrice joutui hiljattain vastaanottamaan tiukkasanaista kritiikkiä pakkeloituaan 8-vuotiaan tyttärensä meikeillä ja ehosteilla. Brittikansa arvosteli Pricea voimakkaasti siitä, että tämä antaa niin pienen tyttärensä käyttää sellaista meikkikerrosta. Osa kuitenkin näkee Pricen ja tämän tyttären meikkikuvat harmittomana äidin ja tyttären välisenä prinsessaleikkinä.\nKuvassa keskellä Pricen perhe eli aviomies Kieran Hayler, Katie Price ja vanhempien vasemmalla ja oikealla puolella lapset Princess Tiaamii ja Junior Andre.Kuva: Ray Tang/LNP/REX\nEdes hämmentävä yksisarvisasu ei piilottanut Katie Pricen upeita vartalonmuotoja.Kuva: Ray Tang/LNP/REX\nAviomies vaikutti iloiselta hupaisasta yksisarvisasusta huolimatta.Kuva: Elliot / Splash News\nPaikalla pressitilaisuudessa oli myös oikea poni.Kuva: KPP/OIC\nKuvassa Pricen poika Junior Andre.Kuva: Ray Tang/LNP/REX\nBrittivanhemmat raivoissaan: Povipommi pakkeloi 8-vuotiaan tyttärensä kaksoisolennokseen\nViihde 15.12.2015 7:08


Rutinoita: Ajatusteni vuolas Tonava\nAjatusteni vuolas Tonava\non kutakuinkin tyrehtynyt. Ehkä Nukku-Matti on tunkenut liikaa hiekkasäkkejä?\nNo juu, joka tapauksessa viikonloppu meni erilaista köhimistä kuunnellessa ja kuumemittaria vahdatessa, pienin oli vasta sununtaina ensimmäistä kertaa viikkoon kuumeton koko päivän. Tosin tänäaamuna hän yski niin, että arvelin olevan parasta viettää vielä yksi kotipäivä.\nItse olin koko lauantain jokseenkin toistaitoinen, päässä oli särki ja lihaksia särki. Eilinen meni taas aivan hyvin ja tänään oli jälleen lauantain tunnelmat. Tulin töihin, mutta pohdin huomista. En tiedä jaksanko. Ja siitä pääsenkin taas pohtimaan nelipäiväistä työviikkoa.\nTällä hetkellä tuntuu jokseenkin selvältä, että elimistö ei jaksa tätä työpaikan ilmastoinnin yms. aiheuttamaa kuormitusta. Viikonlopun jälkeen, vaikka olisi ollut ihan hyväkin olo koko ajan, olen tiistaisin aivan poikki ja loppuviikko menee siinä kituessa.\nLuin kerrankin niin hyvän dekkarin, että unohdin lukevani dekkaria. En edes arvannut murhaajaa, mikä on ensimmäinen kerta sitten.. öö.. aika pitkään aikaan. Kyseinen teos oli J.K. Rowlingin salanimellä Robert Galbraith kirjoittama Käen kutsu, todellakin voin suositella. Suomenkielisen version oli kääntänyt Ilkka Rekiaro ja kieli oli kaunista, jäi hinku lukea kirja uudelleen alkukielellä. Katsoin myös tv-sarjan, joka oli suht hyvä vaikka hiukan kyllä hävisikin kirjalle.\nSiinäpä ne tärkeimmät. Aloitin neulepuseroa (purkasinkin kerran) ylhäältä alaspäin-metodilla, joka on minulle tuntemattomampi vielä kuin perinteinen tyyli. Nyt olen jo päässyt yli 10 sentin ja aloittanut raidat. Saa nähdä, miten käy; tuleeko siitä UFO vai saanko valmiiksikin.\nKohta pääsen kotiin, enää kitu 10-minuuttinen.\nLähettänyt Puskissa klo 18.51\nTunnisteet: altistus, kirjat, käsityöt, pienin, sairastaminen, tv-sarjat\nMarjaana 6. marraskuuta 2017 klo 19.36\nMä oon tykännyt noista kaikista -ainoa ongelma oli viimeisessä, että teksti oli niin pientä että meinasi hermo mennä... ikänäkö!\nPuskissa 6. marraskuuta 2017 klo 20.46\nOk, hyvä kuulla :) Tv-sarjassa Cormoran Strikea esitti Tom Burke, joka on musta aika symppis :)